title: Syyrian sisällissota

text: Helmikuussa 2016 oli tulitauko, joka mureni seuraavien kuukausien kuluessa täysin. Helmikuussa 2016 Irakin armeija käänsi huomionsa taisteluun Isisiä vastaan. Isis kosti tämän pommi-iskuilla. Hallituksen joukot pommittivat Aleppoa rajusti huhtikuun lopussa 2015 tappaen esimerkiksi ainoan kaupunkiin jääneen lastenlääkärin. Syyrian hallituksen joukot voittivat Aleppon taistelun vuoden 2016 lopussa.


title: Syyrian sisällissota

text: Syyrian armeija valtasi maaliskuussa 2016 Palmyran takaisin Isisiltä. Isis oli heikentynyt liittouman tekemissä ilmaiskuissa. Kesäkuun alussa Syyrian armeija eteni lähelle Raqqaa, joka oli Isisin pääkaupunki. Myös kurdit ja muut kapinalliset valtasivat alueita Isisiltä. Turkki alkoi kesäkuussa 2016 tehdä ilmaiskuja Isisin ja kurdien asemiin. Elokuussa maa lähetti myös maajoukkoja Turkkiin. Yhdysvallat tuomitsi Turkin toimet kurdeja vastaan. Kurdit ja islamilaiskapinalliset hyökkäsivät marraskuussa 2016 kohti Raqqaa. Yhdysvallat iski 6.huhtikuuta 2017 kymmenin risteilyohjuksin Syyrian lentotukikohtaan, koska sen mukaan maan armeija oli tehnyt Idlibin alueella kaasuiskun.. Kurdijoukot voittivat Raqqan taistelun. Isisille jäi vain pienehköjä taskuja Syyriaan. Keväällä 2018 länsivallat iskivät Syyriaan uuden kaasuiskun takia. Näihin aikoihin Syyrian hallitus valtasi Damaskoksen kapinallisalueet. Syyrian armeija näytti pyrkivän valtaamaan erillisiä kapinallisalueita yksi toisensa jälkeen.


title: Syyrian sisällissota

text: Kesällä ja syksyllä 2016 hallitus ja islamistit taistelivat verisesti Aleppossa ja lähialueilla. Hallituksen armeija saarsi Aleppon. Syyskuun puolivälissä oli taas uusi tulitauko, joka rikkoutui alettuaan. Joulukuun alussa hallitus oli vallannut suurimman osan Aleppon kapinallisalueesta. Samaan aikaan Isis valtasi Palmyran uudestaan. Kapinalliset ja hallitus sopivat kapinallisten poistumisesta Alepposta. Evakuointi alkoi 15. joulukuuta 2016.


title: Syyrian sisällissota

text: Elinolojen huononeminen sodan takia ja raaka väkivalta, jossa oli kuollut yli 200 000 ihmistä ja haavoittunut yli 2 miljoonaa, ajoi ihmisiä pois Syyriasta. Vuoden 2014 lopussa Syyria johti pakolaistilastoa, ja maasta oli paennut 4 miljoonaa ihmistä. Enin osa pakolaisista pakeni arabimaihin, mutta enenevässä määrin myös Eurooppaan turvapaikkaa hakemaan. Tämä aiheutti vuonna 2015 Euroopassa pakolaiskriisin. Tämä aiheutti myös Euroopan maissa lisääntyvää maahanmuuttokriittisyyttä, ja Unkari sulki rajansa pakolaisilta.


title: Syyrian sisällissota

text: YK:n lastenjärjestö julkaisi alkuvuonna 2017 raportin lasten oloista Syyriassa. Pakolaisten kokonaismäärä oli 11 miljoonaa, joista 5 miljoonaa on paennut Syyrian ulkopuolelle. Pakolaislapsia oli 2,3 miljoonaa. Sodassa kuolleita ihmisiä oli yli 320 000. Lähes kuusi miljoonaa syyrialaista lasta oli alkuvuonna 2017 riippuvaisia humanitaarisesta avusta, ja heistä 300 000 oli avun tavoittamattomissa.


title: Syyrian sisällissota

text: Kapinalliset yrittivät keväällä suurhyökkäystä Damaskoksessa. Syyrian armeija käytti taistelukemikaaleja. Yhdysvallat teki siksi Syyrian armeijaa vastaan ilmaiskun huhtikuussa.


title: Syyrian sisällissota

text: Syyrian armeija valtasi kesällä 2017 mm. Venäjän tuella alaa Isisiltä. Yhdysvaltain tukema kurdi-arabirintama SDF saarsi Raqqan. Yhdysvallat veti tukensa kapinallisilta. Hallituksen joukot hyökkäsivät menestyksellä helmi-maaliskuussa 2018 Damaskoksen Ghoutassa. Yli 800 siviiliä kuoli. Rajut hyökkäykset kukistivat pääkaupungin aiemmin sitkeät kapinaenklaavit yhden toisensa jälkeen. Armeija valtasi Douman motin huhtikuussa. Venäjän ja Iranin tukema Syyrian armeija voitti Jarmukin motin 21. toukokuuta mennessä. Näin koko Damaskos oli kuuteen vuoteen ensi kertaa taas hallituksen valvonnassa. Hallituksen joukot valtasivat heinäkuun puolivälin jälkeen koko Daraan alueen. Syyskuussa oli määrä hyökätä Idlibiin.


title: Syyrian sisällissota

text: Syyrian sota supisti huomattavasti maataloutta ja käytännössä lakkautti öljyntuotannon vuonna 2013. Teollisuus romahti ja talous kutistui noin puoleen. Turismi lakkasi. Syyrian työttömyys kasvoi muutamassa vuodessa yli 50 prosenttiin ja inflaatio kiihtyi. Yli 80 prosenttia kansasta oli köyhiä kun sotaa oli kestänyt muutaman vuoden. Yli 30 prosentilla ei ollut varaa riittävään ruokaan. Maan hallinto ja talous ovat pitkälti eri aseryhmittymien käsissä. Nämä pyörittivät varjotaloutta, joka oli leviämässä 2015 myös hallituksen alueelle. Vuonna 2015 hallitus näytti taloudessakin joutuvan entistä ahtaamalle.


title: Syyrian sisällissota

text: Monet kansainväliset järjestöt kuten Yhdistyneet kansakunnat (YK) ja Human Rights Watch (HRW) ilmoittivat sodan molempien puolten syyllistyneen sota- ja ihmisoikeusrikkomuksiin. Hallituksen kansaansa vastaan käyttämän väkivallan takia Euroopan unioni (EU) asetti maalle talouspakotteita ja länsimaat kääntyivät Assadia vastaan. Myös kapinalliset ovat rikkoneet ihmisoikeuksia.


title: Syyrian sisällissota

text: Joissain hallituksen, mutta myös kapinallisten saartamissa kaupungeissa nähtiin nälkää.


title: Syyrian sisällissota

text: Syyrian tiedustelupalvelu ja hallituksen palkkaamat puolisotilaalliset shabiha-ryhmät ovat kiduttaneet ihmisiä. Hallituksen joukot käyttivät usein ilmavoimia ja raskasta aseistusta siviilien asuinalueilla, joka aiheutti valtavia tuhoja. Oppositio on murhannut, pidättänyt laittomasti ja kiduttanut. Isis-järjestö on perustanut mestauksin ylläpidetyn hirmuvallan valtaamalleen alueelle. Syyrian armeija käytti laajalti raskaita aseita siviilien asuinalueilla. Erityisesti ulkomailla tuomittiin muun muassa puolisotilaallisten shabiha-joukkojen, tynnyripommien ja kemiallisten aseiden käyttö kapinallisia vastaan.


title: Syyrian sisällissota

text: Jihadistien kapinallisjärjestöt ovat räjäyttäneet pommeja ja muun muassa surmanneet toisuskoisia. Tämän lisäksi myös he ovat syyllistyneet kemiallisten aseiden käyttöön.


title: Syyrian sisällissota

text: Amnestyn mukaan Syyrian kurdien aseellisen siiven YPG:n joukot polttivat ja tuhosivat Isisiltä valtaamissaan kylissä puskutraktoreilla ihmisten koteja, koska väittivät näiden tukeneen Isisiä.


title: Syyrian sisällissota

text: Arabiliitto, YK ja muut kansainväliset järjestöt epäonnistuivat rauhanaloitteissaan. Martti Ahtisaaren mukaan länsi oli aikaisemmin torjunut Venäjän ehdotuksen Assadin rauhanomaisesta syrjäyttämisestä.


title: Syyrian sisällissota

text: Suurvalloista Venäjä ja Kiina tukevat Syyrian hallitusta. Yhdysvallat, Ranska, Iso-Britannia ja muut länsimaat ovat tukeneet enemmän maltillista oppositiota.


title: Syyrian sisällissota

text: Länsimaiden YK-päätöslauselmaehdotus tammikuussa 2012 ei tuominnut kapinallisten käyttämää väkivaltaa, toisin kuin Venäjän ehdotus. Myöskään arabiliiton tarkkailuoperaation johto ei syyttänyt kapinallisia.


title: Syyrian sisällissota

text: Syyrian sisällissota voidaan nähdä osittain šiiojen ja sunnien välisenä kamppailuna. Syyrian sotaan liittyviä šiiojen ja sunnien välisiä taisteluja on käyty myös Libanonissa. Sota mahdollisti Isisin nousun Irakissa vuonna 2014.


title: Syyrian sisällissota

text: Länsimaita huolettivat Syyrian kemialliset aseet, joita saatiinkin vedettyä paljon pois maasta. Elo–syyskuussa 2012 Syyria ja suurvallat päättivät tuhota maan kemialliset aseet. Aseiden tuhoamisesta vastasi Kemiallisten aseiden kieltojärjestö OPCW.


title: Syyrian sisällissota

text: Länsimaat alkoivat tehdä maassa Isisin vastaisia ilmaiskuja syyskuussa 2014. Nämä eivät pysäyttäneet Isisin etenemistä. Yhdysvaltain keskustiedustelupalvelu koulutti kapinallistaistelijoita vuodesta 2013 lähtien, mutta pahoin epäonnistunut ja kallis ohjelma hylättiin lokakuussa 2015. Maa jatkoi silti kapinallisten tukemista ase- ja muulla avulla. Yhdysvallat sanoi 30. lokakuuta 2015 lähettävänsä jonkin verran erikoisjoukkoja auttamaan kapinallisia taistelemaan Isisiä vastaan


title: Syyrian sisällissota

text: Venäjä lähetti vuodesta 2012 lähtien sotilasneuvonantajia Syyriaan. Venäläiset aloittivat ilmaiskut Syyriassa 30. syyskuuta 2015. Nämä eivät pysäyttäneet Isisin etenemistä. Venäjä on sanonut pommittaneensa Isisin joukkoja, mutta erityisesti Yhdysvallat on epäillyt Venäjän ilmaiskujen kohdistuneen pääasiassa Assadia vastustaviin kapinallisiin. Venäjällä on ollut läheiset välit Syyrian kanssa jo vuosikymmenten ajan. Venäjä veti maaliskuun puolivälissä 2015 lentokoneitaan pois Syyriasta, supistaen operaatiotaan.


title: Syyrian sisällissota

text: Joulukuussa 2015 Iso-Britannia aloitti ilmaiskut Isisiä vastaan Syyriassa parlamentin alahuoneen hyväksyttyä hallituksen esityksen äänin 397-223. Maa oli pommittanut järjestöä aiemmin vain Irakin puolella. Päätös tehtiin sen jälkeen, kun Ranska oli pyytänyt EU-mailta tukea Pariisin terrori-iskujen jälkeen. Ranska itse lähetti itäiselle Välimerelle Charles de Gaulle -lentotukialuksensa, ja myös Saksa päätti lähettää joukkoja tiedustelu- ja tukitehtäviin.


title: Syyrian sisällissota

text: 17 maata järjesti lokakuun lopussa 2015 Syyrian rauhankokouksen pääsemättä kuitenkaan sopuun Assadin tulevaisuudesta.


title: Syyrian sisällissota

text: Yhdysvallat ja Venäjä neuvottelivat syyskuun alussa pyrkien sopimaan Isisin vastaisesta taistelusta ja humanitaarisesta avusta.. Tulitauko romahti noin viikon kuluessa


title: Syyrian sisällissota

text: Kesällä 2018 Syyrian hallituksen joukot suunnittelivat massiivista ilmahyökkäystä Idlibiin, joka on viimeinen opposition hallitsema maakunta. YK on varoittanut, että tämä tietäisi humanitaarista katastrofia, koska alueella on kolme miljoonaa ihmistä, monet muualta saapuneita. Oppositiota tukeva Turkki ja hallitusta tukeva Venäjä sopivat syyskuussa demilitarisoidun vyöhykkeen muodostamisesta osapuolten välille lokakuussa.


title: Syyrian sisällissota

text: Pyrkimykset saavuttaa rauha Syyriassa eivät toistaiseksi ole johtaneet tulokseen. Rauhaa ovat yrittäneet luoda mm. Arabiliitto sekä YK ja monet muut ulkomaat. Syyriassa on myös saatu aikaan monia aselepoja (usein ulkomaiden neuvottelujen myötä).


title: Chakri-dynastia

text: Chakri-dynastia on hallinnut Thaimaata vuodesta 1782 alkaen. Sen hallintokautena Thaimaasta on muodostunut nykyisin tunnettu valtio. Vakiinnuttaakseen valtansa suvun kuninkaista vuosina 1851–1868 hallinnut Mongkut kirjoitutti uuden version "Ramaki"-eepoksesta ja nimesi jokaisen sukunsa hallitsijan nimellä "Rama". Mongkut itse oli Rama IV.


title: Chakri-dynastia

text: Chakri-kuninkaat joutuivat taistelemaan länsimaiden painostusta vastaan sekä myös voimakasta persialaissyntyistä bunnagien sukua vastaan. Rama V alisti munkkikunnan valtion alaisuuteen ja 1902 luostarilaitoksen hierarkia muutettiin vastaamaan valtiollista mallia; kummankin hierarkian johdossa oli kuningas. Samalla valta keskittyi itsevaltaiselle kuninkaalle. 1900-luvun toisella puoliskolla useita kuninkaallisia riittejä otettiin uudelleen käyttöön ja kuningashuone erottui maallisesta vallasta. Mielenosoituksissa 1973 kannettiin kuninkaan kuvia osoituksena siitä, ettei kuningasta vastustettu. Vaikka Thaimaasta tuli perustuslaillinen monarkia vuonna 1932, kuninkaan jumalkultti elää edelleen.


title: Timo Korhonen (kitaristi)

text: Timo Juhani Korhonen (s. 6. marraskuuta 1964 Rautalampi) on yksi Suomen ja sukupolvensa merkittävimmistä kitarataiteilijoista. Hän antoi ensikonserttinsa Rautalammilla 14-vuotiaana. Korhosen kansainvälinen ura alkoi Saksan radioyhtiöiden musiikkikilpailujen kitarasarjan voitosta Münchenissä 1982. Turun musiikkiakatemian yliopettajaksi Korhonen nimitettiin elokuussa 2000. Korhonen toimi vierailevana professonina Firenzen Conservatorio di Musica Luigi Cherubinissa 2005–2007.


title: Timo Korhonen (kitaristi)

text: Korhonen on esiintynyt yli kolmessakymmenessä maassa ja useissa merkittävissä konserttisaleissa. Näihin lukeutuvat muun muassa Berliinin Filharmonia, Wienin Konserttitalo ja Lontoon Royal Festival Hall. Hän on esiintynyt lukuisten sinfoniaorkesterien ja monien kuuluisien kapellimestarien kanssa ympäri maailmaa pääosin Euroopassa ja Aasiassa. Korhosen repertuaari sisältää musiikkia renessanssista, barokin, klassismin, romantiikan ja modernismin kautta nykymusiikkiin saakka. Hän on saavuttanut erityistä mainetta eteläamerikkalaisen ja nykymusiikin tulkitsijana. Korhonen on ollut Toimii-yhtyeen jäsen vuodesta 1989 alkaen.


title: Timo Korhonen (kitaristi)

text: Korhosen puoliso on sopraano ja Oliphant-yhtyeen jäsen Uli Kontu-Korhonen.


title: Timo Korhonen (kitaristi)

text:
Kimmo Hakola 1958–:
Kitarakonsertto, 2008;
Leonardo Etudes, 2007–2008


title: Timo Korhonen (kitaristi)

text:
Toshio Hosokawa 1955–:
Voyage IX, "Awakening" for guitar and strings with percussion, 2007


title: Timo Korhonen (kitaristi)

text:
Magnus Lindberg 1958–:
Mano a mano for solo guitar, 2004


title: Timo Korhonen (kitaristi)

text:
Toshio Hosokawa 1955–:
Serenade for solo guitar, 2003


title: Timo Korhonen (kitaristi)

text:
Herman Rechberger 1947–:
Concierto Floral for guitar and orchestra, 1997


title: Timo Korhonen (kitaristi)

text:
Olli Kortekangas 1955–:
Arabesken der Nacht for guitar and chamber orchestra, 1995


title: Timo Korhonen (kitaristi)

text:
Leo Brouwer 1939–:
Concerto of Helsinki for guitar and orchestra, 1991–1992


title: Timo Korhonen (kitaristi)

text:
Usko Meriläinen 1930–2004:
Konsertto kitaralle ja orkesterille, 1991


title: Timo Korhonen (kitaristi)

text:
Jouni Kaipainen 1956–:
Tenebrae for solo guitar op 39, 1991


title: Timo Korhonen (kitaristi)

text:
Olli Koskelin 1955–:
Far and near for solo guitar, 1990;
Tutte le Corde for guitar and tape, 1988–1989


title: Timo Korhonen (kitaristi)

text:
Tauno Marttinen 1912–2008:
Harlekiini viululle ja kitaralle, 1986


title: Timo Korhonen (kitaristi)

text:
Toimii-ensemble:
Related Stones – A Rock Opera, 2002


title: Timo Korhonen (kitaristi)

text:
Oliver Knussen 1952–2018:
Rough Cut for Toimii, 1996


title: Timo Korhonen (kitaristi)

text:
Magnus Lindberg 1958–:
Kiri for clarinet, guitar, cello, percussion, and electronics, 1993;
Decorrente for clarinet, cello, guitar, percussion and piano, 1992


title: Timo Korhonen (kitaristi)

text:
Artur Sauer:
Joukahainen's Defeat, 1993


title: Timo Korhonen (kitaristi)

text:
Peter Bengtson 1961–:
Festspielmusik II: Gemalte Leiche, 1992


title: Timo Korhonen (kitaristi)

text:
Riku Niemi 1967–:
Magnus meets Monk, 1991


title: Timo Korhonen (kitaristi)

text: Ondine ODE 1013-2, 2003


title: Buddha Yodfa Chulaloke

text: Buddha Yodfa Chulaloke oli Thaimaan kuningas ja nykyisin hallitsevan Chakri-dynastian perustaja. Hänet tunnetaan myös nimellä Rama I.


title: Buddha Yodfa Chulaloke

text: Burmalaisen sotajoukon hyökättyä maahan 1767 kiinalaissyntyinen kenraali Taksin pakeni joukkoineen Chaophraya-joen suulle nykyisen Bangkokin tienoille ja julistautui täällä 1772 kuninkaaksi. Buddhalaiset munkit kapinoivat kuningasta vastaan ja hän lähetti kenraali Chakrin rauhoittamaan tilannetta. Chakrin pakotti useat pienet ruhtinaat vasallisuhteeseen sekä maksamaan kuninkaalle veroa. Näin Thaimaan nykyisin tunnetut rajat ja laajuus alkoivat hahmottua.


title: Buddha Yodfa Chulaloke

text: Kun Taksinin väitettiin tulleen mielisairaaksi, kenraali Chakri teloitutti hänet sekä nousi valtaan 1782.


title: Buddha Yodfa Chulaloke

text: Rama I rakensi vanhan pääkaupungin Ayutthayan tuhouduttua täydellisesti joen toiselle puolelle oman hallintokeskuksensa, nykyisen Bangkokin. Palatsialuetta on pidetty jonkinlaisena toisintona tuhoutuneesta entisestä pääkaupungista. Kuninkaan hallituskautta leimasi määrätietoinen Ayuttahayan perinteiden elvyttäminen ja kuninkaista tuli jumalakuningas.


title: Buddha Yodfa Chulaloke

text: Rama I:n kuoltua häntä seurasi 1809 hänen poikansa Rama II.


title: Arabikevät

text:
Arabikevät tai arabien kevät () on mielenosoitusten, kansannousujen ja väkivaltaisuuksien aalto, joka alkoi Tunisian vallankumouksesta vuodenvaihteessa 2010–2011. Arabikevät oli vastareaktio paikoilleen pysähtyneille ja itsevaltaisille hallituksille. Arabikevään pohjimmaisena syynä olivat tavallisen kansan huonot elinolot, muun muassa työttömyys ja ruoan hintakriisi. Olot huononivat väestönkasvun myötä. Korruptio ja mielivalta vaikeuttivat elämää. Kansa syytti tästä salaisen poliisin avulla pystyssä pidettyä hallintoa. Kapinallisissa oli eri mielipidesuuntia länsimielisistä islamisteihin. Heitä yhdisti viha valtaapitävää eliittiä kohtaan.
Professori Olivier Roy katsoo, että arabikevään moottorina toimi korkeasti koulutettu tyytymätön nuoriso. Kapinointia auttoivat nykyaikainen tiedonvälitys: matkapuhelimet, televisio ja internet. Arabikevät levisi nopeasti maasta toiseen.


title: Arabikevät

text: Maallisten tahojen alkujaan aloittamassa arabikeväässä näkyi kansannousuja hyväksikäyttäneiden islamistien näkyvä nousu politiikkaan korvaamaan perinteistä arabinationalismia sekä eri islamilaisten suuntausten välinen valtataistelu.


title: Arabikevät

text: Ulkomaat eivät aiheuttaneet arabikevättä, vaikka sen yhtenä syynä onkin (esimerkiksi tutkija Seymour M. Hershin mukaan) se, että Yhdysvallat ja Saudi-Arabia tukivat sunnalaisia äärijärjestöjä ja Muslimiveljeskuntaa, jotta šiiojen ja erityisesti Iranin vaikutusvalta ei alueella pääsisi kasvamaan. Arabikevään aktivistit vastustivat ainakin osin myös länttä, joka oli tukenut esimerkiksi Egyptin vanhaa hallintoa.


title: Arabikevät

text: Mielenosoitukset eivät olleet arabimaissa tuntemattomia ennen arabikevättä. Hajanaisia mielenosoituksia esiintyi 2000-luvulla, mutta viranomaiset onnistuivat kukistamaan ne. Esikuvina saattoivat olla Iranin mielenosoitukset 2009 ja Kirgisian vallankumous 2010. Vuosina 2007–2008 oli laaja ruuan hintakriisi, joka köyhdytti arabeja ja synnytti tyytymättömyyttä hallituksia kohtaan. Arabiyhteiskuntien rakennemuutos ja nuorisotyöttömyys synnytti vanhaan valtaan kielteisesti suhtautuvan nuorison. On perusteltua ajatella, että arabikevään liikehdinnän perimmäinen syy on köyhyydessä.


title: Arabikevät

text: Kuwaitissa oli vuonna 2005 "sininen vallankumous", jossa osoitettiin mieltä naisten äänioikeuden puolesta. Naiset saivat äänioikeuden, mutta valta ei vaihtunut. Iranissa vuonna 2009–2010 "vihreä vallankumous", jossa protestoijat pitivät vaalitulosta väärennettynä. Mutta ehdokas Mousavin kannattajat eivät saaneet tahtoaan läpi. Tunisian Gafsan kaivosalueella oli kuukausia kestäviä protesteja vuonna 2008. Egyptissä työväestö protestoi vuodesta 2004. Egypti kukisti vuoden 2008 protestin ja lakon soluttautumalla ja mellakkapoliisin avulla. Tässä protestissa osanottajat olivat nuoria työväen- ja keskiluokkaisia. Algeriassa oli monia protesteja vuosina 2008 ja 2010. Länsi-Saharassa perustettiin 2010 sahrawien protestileiri, jonka Marokon turvallisuusjoukot hajottivat ja tuhosivat.


title: Arabikevät

text: Tunisian vallankumouksessa pakotettiin maan pitkäaikainen presidentti Zine el-Abidine Ben Ali lähtemään maasta 14. tammikuuta 2011. Kansannousu alkoi korruptioon kyllästyneen katukauppias Mohamed Bouazizin 17. joulukuuta 2010 tekemästä polttoitsemurhasta. Kansannousun perimmäisinä syinä olivat hintojen nousu, keskiluokan tyytymättömyys valtaeliitin rikastumiseen, poliittisten vaikutusmahdollisuuksien puute ja työttömyys. Tiedonvälitys, muun muassa internet ja Al Jazeera-tv-kanava auttoivat mielenosoitusten organisoinnissa.


title: Arabikevät

text: Hallituksen vastaus kansan mielenosoituksiin ja mellakoihin vaihteli maittain. Joissain maissa hallitus kaatui heti tai suostui neuvotteluihin, joissain maissa se käytti väkivaltaa mielenosoitusten hajottamiseen. Arabikevättä on usein verrattu kommunismin kaatumiseen Itä-Euroopassa 1989, mutta monet tarkkailijat (esimerkiksi Jean-Marie Guéhenno) näkevät vallankumouksissa huomattavia erojakin. Arabikevät vertautuu myös Iranin vallankumouksen, jossa ajatollah Khomeinin johtamat fundamentalistit syöksivät šaahin vallasta ja perustivat islamilaisen tasavallan.


title: Arabikevät

text: Kun Tunisian hallitus kaatui tammikuussa 2011, tarkkailijat ennustivat onnistuneen kansannousun rohkaisevan muiden arabimaiden oppositioita ja synnyttävän pitkäaikaisia levottomuuksia Lähi-itään. Tämä johtui siitä, että muissakin arabimaissa oli samoja ongelmia kuin Tunisiassa.


title: Arabikevät

text: Tunisian vallankumouksen innoittamat mielenosoitukset levisivätkin lähes kaikkialle arabimaailmaan. Monissa arabimaissa autoritaarinen hallinto oli estänyt yhteiskunnan ja talouden kehittymisen. Algeriassa mielenosoitukset alkoivat jo vuoden 2010 lopussa, ja tammikuussa arabikevät oli levinnyt esimerkiksi Libanoniin ja Jemeniin.


title: Arabikevät

text:
Egyptin kansannousu alkoi 25. tammikuuta 2011, kun Kairon Tahririn aukiolle ensimmäistä kertaa kokoontui hallitusta vastustavia ihmisiä osoittamaan mieltään yksinvaltaa vastaan. Mielenosoitukset johtivat nopeaan vallanvaihtoon, kun 18 päivää kestäneiden mielenosoitusten jälkeen maan presidentti Hosni Mubarak pakotettiin eroamaan.
Armeija nosti väliaikaisen presidentin valtaan ja lupasi vapaat vaalit. Islamilaiset voittivat presidentin- ja parlamentinvaalit. Uusi presidentti Mohammed Mursi oli lähtöisin Muslimiveljeskunnasta. Mursin hallinto herätti laajaa vastustusta talouden jatkuvan alamäen ja islamisaatiopyrkimyksen vuoksi. Armeija ja hallinto kiistelivät siitä, että Mursi oli täyttänyt parlamentin vastoin perustuslakia. Mursi suostui hajottamaan parlamentin. Mursin vastustajat järjestivät jättimäisiä mielenosoituksia, ehkä jopa armeijan tuella. Armeija vaati Mursia suostumaan opposition vaatimukseen, että muiden kuin islamilaisten puolueiden edustajia tulisi ottaa hallitukseen. Mursi suostui vaatimuksiin vasta viime minuuteilla.


title: Arabikevät

text: Niinpä 3. heinäkuuta 2013 armeija syrjäytti Mursin hiljentääkseen mielenosoitukset. Armeija pyrki estämään pidätyksin Muslimiveljeskunnan toiminnan. Tämä puolestaan enteili uusia levottomuuksia islamistien ja maallisempien tahojen välillä. Mursin tukijoiden ja vastustajien välillä oli väkivaltaisuuksia. Väliaikaisena presidenttinä oli ollut kesästä 2013 alkaen armeijan tukema Adli Mansur. Muslimiveljeskunta yritti protestein palauttaa Mursin takaisin presidentiksi. Poliisi ja armeija kukistivat Muslimiveljeskunnan protestit tappaen, pidättäen ja tuomiten kuolemaan monia liikkeen johtajia. Muslimiveljeskunnan kiellonkin jälkeen oli levottomuuksia liikkeen kannattajien ja vastustajien välillä. Vuonna 2014 vallan kaapannut kenraali Abdel Fattah al-Sisi voitti presidentinvaalit.


title: Arabikevät

text:
Libyassa tilanne ajautui sisällissotaan ja lopulta Muammar Gaddafin kiinniottamiseen ja surmaamiseen. Syyrian ja Jemenin levottomuudet jatkuivat tammikuusta 2011 lähtien koko vuoden. Algeriassa presidentti Bouteflika onnistui hillitsemään mielenosoitukset lakkauttamalla poikkeustilan ja lupaamalla uudistuksia, ja niinpä vallankumousta ei maassa tapahtunut. Myös Bahrainissa järjestettiin laajoja mielenosoituksia Saudi-Arabian lähetettyä joukkoja maahan.
Bahrainiin julistettiin poikkeustila, joka kesti 11 viikkoa. Saudi-Arabiassa shiiavähemmistö piti pieniä mielenosoituksia, joten maassa kiellettiin kaikki mielenosoitukset.


title: Arabikevät

text: Vielä Gaddafin kukistumisen jälkeenkin Libyassa syntyi vuonna 2012 väkivaltaisuuksia eri suuntauksia edustavien asejoukkojen kesken. Hallitus ei kyennyt valvomaan maata, vaan se oli suurelta osin keskenään riitelevien heimojen hallussa, ja Libya saattaa ajan mittaan ajautua uuteen sisällissotaan. Keväällä 2014 Libyassa tuli vallankaappauksella valtaan kenraali Khalifa Haftar, joka ilmoitti taistelevansa islamisteja ja ääriryhmiä vastaan.


title: Arabikevät

text: Syyriassa arabikevät vaihtui kesään 2012 mennessä veriseksi sisällissodaksi, jossa hallituksen ja protestoijia tukeneiden sotilaiden armeijat taistelivat keskenään. Lisäksi hallitusta vastaan taisteli ääri-islamilaisia taistelijoita, joiden pelättiin aloittavan erillisen kamppailun maltillisempien kapinallisten kanssa.


title: Arabikevät

text: Monien maiden tilanne on pysynyt epävakaana arabikevään jälkeen.


title: Arabikevät

text: YK laski arabikevään hinnaksi alueen maille yli 500 miljardia euroa. Sodat ja levottomuudet ovat lisänneet valtioiden velkaa, työttömyyttä, korruptiota ja köyhyyttä. Laskelma huomioi myös tapahtumien heijastevaikutukset, kuten pakolaisten kasvaneen määrän ja turismin vähentymisen. Menetykset ovat noin kuusi prosenttia arabimaiden vuosien 2011–2015 bruttokansantuotteesta.


title: Arabikevät

text: Liikehdinnän tulos on pettymys niille, jotka uskoivat länsimaisen demokratian nopeaan leviämiseen alueelle. Arabikevään muutokset eivät useinkaan tuoneet parempaa yhteiskuntaa. ainoastaan pysyvän levottomuuden. Monet ihmiset ovat tyytymättömiä valtaan nousseisiin hallituksiin, koska ne eivät pystyneet parantamaan talouden huonoa tilaa. Esimerkiksi Jemen suistui epävakauteen, kun arabikevään kansanousu levisi sinne vuonna 2011 ja pitkäaikaisen diktaattorin Ali Abdullah Salehin oli luovuttava vallasta. Jemenin uusi hallitus ei ole onnistunut ulottamaan valtaansa koko maahan. Tätä tyhjiötä on täyttänyt esimerkiksi terroristiverkosto al-Qaida.. Syyria ajautui arabikevään takia pitkään, tuhoisaan sisällissotaan, jossa oli monia osapuolia, ja johon ulkomaat sekaantuivat. Libyassa puhkesi lyhyt sisällissota, jonka jälkeenkin väkivalta jatkui maassa.


title: Arabikevät

text: Kapinat ovat pitkittyessään lisänneet siirtolaisuutta Pohjois-Afrikasta Eurooppaan. Yli 700 siirtolaista kuoli vuonna 2013 yrittäessään Välimeren yli Eurooppaan, ja pakolaisvirta on sen jälkeenkin jatkunut.


title: Arabikevät

text: Arabimaiden vapaissa vaaleissa islamilaiset puolueet ovat menestyneet hyvin, esimerkiksi Egyptin muslimiveljeskunta ja Tunisian Ennahda-puolue. Ääripuolueet ovat hyvin organisoituneita, ja väestö odottaa mieluummin saavansa työpaikkoja, rahaa ja turvallisuutta kuin vapauksia. Varsinkin maaseudun väki ja kouluttamattomat kannattavat islamisteja. Islamilaiset ryhmät selittävät, että islam on ratkaisu maan ongelmiin. He tuomitsevat vallasta syöstyn hallituksen sen vuoksi, että se yritti modernisoida maata länsimaalaiseen tapaan. Islamilaisesta näkökulmasta koko "arabikevät"-nimitys on eurooppalaisten keksimä.


title: Arabikevät

text: Liberaalit toivoivat, että arabikevät tuo yksilönvapaudet ja tasa-arvon arabimaihin. Erityisesti naisten aseman odotettiin paranevan. Vaikka naisilla oli keskeinen rooli arabikeväässä, se ei laajentanut heidän oikeuksiaan. Esteenä olivat patriarkaaliset asenteet ja islamistien nousu. Länsimaisen yhteiskunnan sijasta monissa maissa halutaankin rakentaa islamilainen valtio. Länsimaisissa tulkinnoissa pidetään islamia ja demokratiaa yhteensopimattomina, vaikka Turkki on jo pitkään yhdistänyt niitä omassa politiikassaan. Islamilaiset puolueet voivat lopulta omalla tavallaan edistää demokratiaa, sillä niiden piirissä on voimakas muisto siitä, että vallasta syösty edellinen hallitus ei kuunnellut kansaa.


title: Kudus Oyenuga

text: Kudus Oyenuga (s. 18. maaliskuuta 1993 Walthamstow, Lontoo, Englanti) on englantilainen jalkapalloilija, pelipaikaltaan hyökkääjä. Hän edustaa Valioliigan Tottenham Hotspuria.


title: Kudus Oyenuga

text: Oyenuga on kuulunut Tottenham Hotspurin akatemiaan täyspäiväisesti kaudesta 2009–2010 alkaen ja teki vajaan kahden kauden aikana 28 maalia alle 18-vuotiaiden akatemialiigan otteluissa. Huhtikuussa 2011 hän siirtyi suomalaiseen Myllykosken Palloon elokuuhun 2011 ulottuneella lainasopimuksella. Hän debytoi Suomen korkeimmalla sarjatasolla Veikkausliigassa 2. toukokuuta 2011 ottelussa IFK Mariehamnia vastaan. Oyenugan sekä hänen maanmiehensä Jake Nicholsonin laina purettiin kuitenkin jo myöhemmin toukokuussa, mitä ennen hän ehti pelata kolmessa Veikkausliigan ottelussa.


title: Sinimolluset

text:
Sinimolluset ("Nostoc") on syanobakteereihin eli niin sanottuihin sinileviin kuuluva mikrobisuku. Sitä esiintyy sekä suolaisessa että makeassa vedessä ja kosteissa olosuhteissa. Se muodostaa itsenäisenä streptokokkimaisia mikroskooppisia ketjuja. Sinimollusten prokaryoottiset solut kykenevät typen tuottamiseen ja ne voivat elää symbioosissa eräiden muiden eliöiden kuten yhteyttämään kykenevien lehtisammalten ja kotelosienten kanssa. Jäkälien sekovarsi muodostuu sienikomponentin ohella ainakin eräiden viherlevien tai "Nostoc"- tai "Stigonema"-sukuisten syanobakteerien osista.
Eräät sinimolluslajit voivat muodostaa näkyviä kotelosieniä muistuttavia kasvustoja, esimerkiksi luumusinimollunen ("Nostoc pruniforme"), jota on tiettävästi kokeiltu ravinnoksikin. Toisaalta ainakin "Nostoc flagelliforme"-bakteerin on todettu sisältävän ihmisen keskushermostolle myrkyllistä aminohappoa beetametylamino-L-alaniinia.


title: Bless Your Heart

text: Bless Your Heart on yhdysvaltalaisen Isley Brothers -yhtyeen funk-tyylinen kappale sekä singlejulkaisu vuodelta 1969. Se on ilmestynyt yhtyeen omalla levymerkillä T-Neck. Singlen tuottajat ovat Isley Brothersin jäsenet R. Isley, O. Isley ja R. Isley.Kappaleiden tekijät ovat R. Isley, O. Isley ja R. Isley. Julkaisija on Triple 3 Music BMI.


title: Voittolanjoki

text: Voittolanjoki () on joki Venäjällä Leningradin alueen Tusinan ja Kirovskin piireissä. Se saa alkunsa Tusina- ja Mujajoen väliseltä metsäalueelta Hattulan taajaman luota ja virtaa kohti pohjoista laskien Mujajokeen Korun (ven. Горы, "Gory") huvilataajaman luona. Joen pituus on 23 kilometriä ja valuma-alueen laajuus 266 neliökilometriä.


title: Voittolanjoki

text: Joki on saanut nimensä sen varrella sijaitsevasta Voittolan (ven. Войтоловка, "Voitolovka") kylästä.


title: Muikka

text: Muikka () on joki Venäjällä Leningradin alueen Kirovskin piirissä. Se saa alkunsa Seulolan (ven. Сологубовка, "Sologubovka") kylän luota, virtaa luoteeseen ja laskee Nevaan Mujajoen suun yläpuolella. Joen pituus on 27 kilometriä ja valuma-alueen laajuus 113 neliökilometriä.


title: Naasianjoki

text: Naasianjoki () on joki Venäjällä Leningradin alueen Kirovskin piirissä. Se saa alkunsa Maaluksan kylän lähellä sijaitsevalta suolta (ven. Малуксинский Мох, "Maluksinski Moh"), virtaa kohti luodetta ja pohjoista ja laskee Laatokkaan Ala-Naasian (ven. Назия, "Nazija") kylän luona. Joen pituus on 42 kilometriä ja valuma-alueen laajuus 332 neliökilometriä. Suurin sivujoki on Mustajoki (ven. Чёрная, "Tšornaja").


title: Naasianjoki

text: Joen varrella on sijainnut Markkovan seurakuntaan kuuluneita inkerinsuomalaisia kyliä. Nykyään suurin asutuskeskus on Priladožskin taajama. Naasian taajama sijaitsee idempänä Lavajoen varrella.


title: Sosiaalinen eristäminen

text: Sosiaalinen eristäminen on yhteisöväkivallan muoto, jossa henkilöltä tai hänen ryhmältään kielletään tasavertainen osallistuminen muun ryhmän toimintaan. Historiallinen muoto sosiaalisesta eristämisestä on ns. katolisen kirkon asettama kirkonkirous. Sosiaalista eristämistä pidetään vakavana henkisen väkivallan muotona.


title: Leppävaaran Torni

text: Leppävaaran Torni on tornitalo Espoon Leppävaarassa osoitteessa Valurinkuja 2. Torni sijaitsee aivan Leppävaaran rautatieaseman ja kauppakeskus Sellon vieressä. Rakennuksen korkeus on 68 metriä ja siinä on yhteensä 21 kerrosta. Se on Meritornin ja Niittyhuipun jälkeen Espoon kolmanneksi korkein asuinrakennus.


title: Leppävaaran Torni

text:
Tornitalon rakensi Skanska Talonrakennus Oy ja sen pääsuunnittelijana toimi Timo Vormala Gullichsen Vormala Arkkitehdit Ky:stä.
Rakennuksessa on asuntoja yhteensä 113 ja ne ovat kaksioita ja kolmioita joiden pinta-alat vaihtelevat 44,5 – 77,5 m² välillä. Kaikissa asunnoissa on liukulasitettu parveke ja useimmissa myös oma sauna. Rakennuksen ensimmäisessä kerroksessa ja sen siipiosassa on kaksi liikehuoneistoa, kuivaushuone, ulkoiluväline- ja lastenvaunuvarastot, huoneistokohtaiset irtaimistovarastot sekä jätehuone. Ullakkokerroksessa ovat yhtiön saunaosasto, kerhohuone ja aurinkoterassi sekä teknisiä tiloja. Toisessa kerroksessa on asukkaiden käyttössä oleva yhteistila. Tontin ahtauden vuoksi rakennettiin terassipiha sivusiiven katolle, ja se suojattiin melusyistä lasiseinillä. Rakennuksessa on kaksi porrashuonetta, joista toiseen mennään ulkotilan kautta, toiseen johtaa palosulkuna toimiva tuulikaappi. Rakennuksessa on kaksi hissiä joilla pääsee sisääntulokerroksesta ullakkokerrokseen. Asuinhuoneistot, parvekkeet, varastot sekä talosauna ja kerhohuone on varustettu automaattisella sprinkler-sammutusjärjestelmällä. Aivan rakennuksen huipulla on myös helikopterin laskeutumistasanne, jolta asukkaita voidaan hakea tulipalon yllättäessä. Viereisellä tontilla sijaitsevasta pysäköintitalosta on yhtiön asukkaille varattu 79 osakkeina myytävää autopaikkaa. Tornitalossa on 10G/10G valokuituverkko ja asunnot ovat kytkettynä 1000M/1000M laajakaistaan .


title: Leppävaaran Torni

text:
Rakennuksen tontti oli aikaisemmin kaavoitettu toimitilarakentamiselle. Kaavassa oli määritelty rakennukselle 16 kerrosta, samoin kuten junaradan toisella puolella olevassa Panorama Towerissa. Kaavoituksessa näistä kahdesta samankorkuisesta tornista suunniteltiin paria jotka muodostaisivat portin Leppävaaraan. Toimistokerrosten korkeus on yleensä korkeampi kuin asuinkerrosten. Tästä syystä rakennuksen pääsuunnittelija haki asemakaavamuutosta jossa rakennuksen kerrosmäärä kasvatettaisiin 20:een, jolloin sen korkeus vastasi lähes Panorama Towerin korkeutta.
Espoon kaupunginvaltuusto hyväksyi hankkeen syksyllä 2005, mutta kaavasta tehty valitus viivästytti hanketta yli vuodella. Tämän lisäksi Skanska lykkäsi rakentamisen aloitusta pääkaupunkiseudun asuntokaupan lamaantuessa. Rakentaminen aloitettiin lopulta elokuussa 2008.


title: Leppävaaran Torni

text: Arkkitehtitoimisto suunnitteli rakennuksesta ja kaikesta sen talotekniikasta 3D-mallin. Tämän lisäksi Enterprixe Oy teki Leppävaaran tornista kerroskohtaisen tuotantomallin, joiden avulla taloa alettiin rakentaa. Tontin pohja on vetelää savimaata ja tästä syystä perusta oli paalutettava suurpaaluilla, joita tarvittiin yhteensä 58 kappaletta. Maaperässä ei ollut sivuttaisvakauta, minkä vuoksi rakennus piti ankkuroida kallioon jännitetyillä vinokaapeleilla.


title: Leppävaaran Torni

text: Alimpien kerrosten runkotyöt alkoivat paikallavaluseinien muotittamisella ja näihin liittyvien ulkoseinäelementtien asentamisella. Rakentaminen eteni huoneisto kerrallaan. Heti kun kerroksen elementit ja pystymuotit oli asennettu, aloitettiin holvimuotin latominen ja varustelu eli sähkö- ja putkityöt sekä raudoitus. Rakennuksen kantavat rakenteet ovat elementtejä. Ensimmäisen kerroksen väliseinät on kaikki valettu paikallaan. Toisesta kerroksesta kahdeksanteen kerrokseen osittain paikallavalaen rakenteiden jäykistysten vuoksi. Huoneistojen välisten seinien paksuus on 2. – 6. kerroksessa 240 mm ja muualla 200 mm. Ulkoseinät ovat pääosin valkobetonipintaisia ja vähäisiltä osin pinnoitettuja sandwich- elementtejä. Rakennuksen kahdessa alimmaisessa kerroksen julkisivussa käytettiin luonnonkivipintaisia graniittilaattoja, osittain sandwich- ja osittain kuorielementtejä.


title: Leppävaaran Torni

text:
Yhden kerroksen tekemiseen meni keskimäärin viisi työpäivää. Yhdeksännestä kerroksesta ylöspäin väliseinät vaihtuivat elementeiksi ja kerrokset saatiin valmiiksi neljässä päivässä. Talon runko saavutti harjakorkeuden syyskuun lopulla 2009. Lokakuun lopulla tehtiin vielä rakennuksen kattotöitä ja ne saatiin valmiiksi sopivasti ennen talvea. Vesikattona on kumibitumikermieristetty tasakatto.
Rakennus valmistui vuonna 2010.


title: David Ramadingaye

text: David Ramadingaye (s. 14. syyskuuta 1989, Oulu) on suomalainen jalkapalloilija, joka pelaa keskikenttäpelaajana Ykkösen AC Oulussa. Ramadingaye on pelannut Veikkausliigassa HJK:n, MYPA:n, IFK Mariehamnin ja RoPS:in riveissä yhteensä 108 ottelua.


title: David Ramadingaye

text: David Ramadingayen pelaajaura aikuisten tasolla alkoi kaudella 2007, kun hän nousi HJK:n Ykkösessä pelanneen reservijoukkue Klubi 04:n kokoonpanoon. Ramadingaye pelasi kaudella 2007 seitsemän Ykkösen ottelua. Kauden 2008 Klubi 04 pelasi Kakkosessa ja Ykkösessä jälleen 2009–2010. Ramadingaye pelasi neljän kauden aikana yhteensä 63 ottelua Klubi 04:n riveissä. Veikkausliigassa Ramadingaye debytoi 13. kesäkuuta 2010 ottelussa HJK–MYPA. Debyyttiottelu jäi kuitenkin ainoaksi liigaotteluksi HJK:n paidassa.


title: David Ramadingaye

text: Ramadingaye siirtyi kaudeksi 2011 Veikkausliigassa pelanneen MYPA:n riveihin. Ramadingaye pelasi MYPA:ssa kaudella 2011 yhteensä 25 ottelua, joista 14 avauskokoonpanossa. MYPA oli kaudella 2011 Veikkausliigassa kahdeksas. Ramadingaye jatkoi MYPA:n vakiomiehistössä myös kaudet 2012 ja 2013. Hän pelasi MYPA:ssa kolmen kauden aikana yhteensä 77 liigaottelua ja teki niissä yhden maalin. MYPA oli Veikkausliigassa kuudes kaudella 2012 ja 2013.


title: David Ramadingaye

text: Kaudeksi 2014 Ramadingaye siirtyi IFK Mariehamnin riveihin, jossa pelasi 26 liigaottelua. IFK Mariehamn oli kaudella 2014 Veikkausliigassa viides. Ramadingaye pelasi alkukauden 2015 Kakkosessa FC Hongan riveissä, mutta palasi loppukaudeksi takaisin Veikkausliigaan RoPS:in paidassa. Liigaotteluita kertyi kauden 2015 aikana kuitenkin vain neljä. RoPS oli kaudella 2015 Veikkausliigassa toinen.


title: David Ramadingaye

text: Ramadingaye siirtyi kaudeksi 2016 Ykkösen AC Ouluun. Ramadingaye pelasi kaudella 2016 yhteensä 22 Ykkösen ottelua, ja hän teki henkilökohtaisen yhden kauden maaliennätyksensä kahdeksalla maalilla. Ramadingaye jatkoi AC Oulussa myös kaudella 2017, jolloin hän pelasi 20 sarjaottelua ja toimi joukkueen kapteenina. AC Oulu ja Ramadingaye tekivät jatkosopimuksen myös kausista 2018–2019.


title: David Ramadingaye

text: David Ramadingaye debytoi ikäluokkansa (1989) maajoukkueessa 17-vuotiaana 16. marraskuuta 2006 Ateenassa pelatussa ottelussa Kreikka–Suomi. Hän pelasi oman ikäluokkansa maajoukkueessa 12 ottelua.


title: Suomen Elokuvaohjaajaliitto

text: Suomen Elokuvaohjaajaliitto SELO r.y. on vuonna 1983 perustettu suomalaisten elokuvaohjaajien yhdistys, jolla on noin 130 jäsentä. Sen tehtävä on ajaa suomalaisten elokuvaohjaajien etuja. SELO:n puheenjohtaja on toiminut vuodesta 2016 Saara Saarela.


title: Suomen Elokuvaohjaajaliitto

text: SELO on Kopioston ja FERA:n jäsen.


title: Suomen Elokuvaohjaajaliitto

text: Selo on myöntänyt vuodesta 2004 lähtien vuosittain Vuoden elokuvaohjaaja -palkinnon.


title: Edward Codrington

text: Sir Edward Codrington (s. 27. huhtikuuta 1770 – k. 28. huhtikuuta 1851) oli Britannian Kuninkaallisen laivaston amiraali sekä Trafalgarin ja Navarinon taisteluiden sankari.


title: Atrium

text: Atrium () on laaja, monesti useita kerroksia korkea avoin tila, josta valo pääsee sisään. Atrium oli antiikin ajalla roomalaisen asunnon päätila. Tavallisesti atriumiin tuli valo ja vesi sen katossa olevasta aukosta ("compluvium"). Sadevesi kerättiin atriumin lattiassa olevaan matalaan vesialtaaseen ("impluvium"), josta se johdettiin vesisäiliöön tai puutarhaan.


title: Trenton elokuvafestivaalit

text: Trenton elokuvafestivaalit on Trentossa, Italiassa vuosittain järjestettävä elokuvajuhla. Se sai alkunsa vuonna 1954.


title: Trenton elokuvafestivaalit

text: Vuonna 2011 festivaaleilla avattiin uusi kategoria "Destinazione...", jonka tarkoituksena on esitellä eri maiden elokuvataidetta. Ensimmäisenä vuorossa oli Suomi 11 elokuvalla. Festivaaleilla esitettiin muun muassa Teuvo Tulion "Laulu tulipunaisesta kukasta" (1938), Mika Ronkaisen "Freetime Machos" (2009), Jukka Kärkkäisen "Kansakunnan olohuone" (2009), Peter von Baghin "Helsinki, ikuisesti" (2008), Dome Karukosken "Napapiirin sankarit" (2010) ja Joonas Berghällin ja Mika Hotakaisen "Miesten vuoro" (2010). Markku Tuurnan dokumenttielokuva "Salla - Selling the Silence" (2010) kilpaili vuoden 2011 kansainvälisessä luokassa.


title: Prosthetic Records

text:
Prosthetic Records on yhdysvaltalainen heavy metal -musiikkiin erikoistunut levy-yhtiö.
Entiset yhtyeet


title: Seltikanjoki

text: Seltikanjoki (, myös Шальдиха, "Šaldiha") on joki Venäjällä Leningradin alueen Kirovskin piirissä. Se saa alkunsa Naasianjoen ja Lavajoen väliseltä metsäalueelta, virtaa pohjoiseen ja laskee Laatokkaan Ala-Seltikan (ven. Нижняя Шальдиха, "Nižnjaja Šaldiha") kylän luona.


title: Seltikanjoki

text: Joen varrella sijaitsee Puttilan kuntakeskus.


title: Fischer Black

text: Fischer Sheffey Black (11. tammikuuta 1938 Washington, DC – 30. elokuuta 1995 New York, New York) oli yhdysvaltalainen taloustieteilijä, joka tunnetaan Black-Scholes-mallista.


title: Jalankulkija

text: Jalankulkija on ihminen, joka kulkee liikenteessä jalan, esimerkiksi kävellen. Suomen tieliikennelaissa jalankulkijalla tarkoitetaan "jalan, suksilla, rullasuksilla, luistimilla tai vastaavilla välineillä liikkuvaa ja potkukelkan, lastenvaunujen, leikkiajoneuvon, pyörätuolin tai vastaavan laitteen kuljettajaa sekä polkupyörän tai mopon taluttajaa".


title: Jalankulkija

text: Jalankulkijoille on varattu erityisiä jalkakäytäviä. Jos jalkakäytävää ei ole, jalankulkijan on käytettävä piennarta, pyörätietä tai tien reunaa. Tien ylittämistä varten jalankulkijoille merkitään suojateitä.


title: Leukosaarenjärvi

text: Leukosaarenjärvi tai Leukasaarenjärvi () on järvi Venäjällä Leningradin alueen Kirovskin piirissä. Se sijaitsee Naasian eteläpuolella entisen turvetuotantoalueen länsiosassa ja laskee Lavajokeen Kaarajoen kautta. Järven pinta-ala on 2,2 neliökilometriä.


title: Leukosaarenjärvi

text: Järvi on saanut nimensä hävinneestä kylästä, joka mainitaan vuosien 1500 ja 1540 verokirjoissa nimellä "Levkasar" (Левкасарь) ja vuonna 1568 nimellä "Lehkosar" (Лехкосарь).


title: Kaarajoki

text: Kaarajoki (, myös Кавра, "Kavra") on joki Venäjällä Leningradin alueen Kirovskin piirissä. Se saa alkunsa Leukosaarenjärvestä, virtaa kohti pohjoista Naasian taajaman länsipuolitse ja laskee Lavajokeen. Joen pituus on 17 kilometriä ja valuma-alueen laajuus 143 neliökilometriä.


title: Jollet rakasta

text: Jollet rakasta on laulaja-lauluntekijä ja pianisti Suvi Isotalon esikoisalbumi vuodelta 2010. Levy-yhtiö on Sound Of Finland Oy.


title: Jollet rakasta

text: Albumin on tuottanut Matti Johannes Koivu. Äänittäjinä ovat toimineet Jarno Alho ja Marko Myöhänen (Kallio-Kuninkala), Koivu (TeeSpot) sekä Timo Kämäräinen (Siba Pitäjänmäki).


title: Jollet rakasta

text: Miksauksen on tehnyt Juha Heininen HIP Studioilla ja masteroinnin Svante Forsbäck Chartmakersin studioilla.


title: Jollet rakasta

text: CD-levyn mukana on 12-sivuinen vihkonen, jossa on laulujen sanat sekä kuusi valokuvaa artistista. Kuvat on ottanut Marjaana Veikkanen paitsi yhden kuvan Nauska. Kansitaiteilija on Ilja Karsikas. CD-levyjä on valmistanut CD Data-Mate.


title: Jollet rakasta

text: Kiitoksissa on mainittu lähimpien ja tässä muualla mainitsemattomien lisäksi Essi Hirvonen, Jiri Kuronen, Petri Juutilainen, Jukka Huikari, Teemu Vilmunen, Tuomas Ilmavirta, Marjo Koivu, Kari Koivu, Aija Puurtinen, Mikko Meriläinen ja Merja Uusivirta.Kappaleiden luettelotunnukset ovat muotoa FISOF09000XX, missä XX saa arvot 43, 34, 35, 41, 38, 39, 40, 36, 37 ja 42.Bändisovitusten tekijät ovat Isotalo, Karjalainen, Koivu ja Krogerus sekä kappaleiden #4, #5, #8 ja #10 osalta lisäksi myös Kämäräinen.


title: Jollet rakasta

text: Jousisovitusten tekijä on Suvi Isotalo ja kappaleiden #4 ja #8 osalta hänen lisäkseen myös Timo Kämäräinen.


title: Kula Shaker

text: Kula Shaker on englantilainen psykedeelistä rockia soittava yhtye, jonka perusti lontoolainen Crispian Mills. Se oli suosionsa huipulla brittipopin aikakaudella 1990-luvulla. Yhtye käyttää monissa kappaleissaan perinteisiä intialaisia soittimia, kuten sitaria ja tablaa. Kula Shaker perustettiin vuonna 1995, ja se on julkaissut neljä albumia. Debyyttialbumi "K" saavutti ensimmäisen sijan Britannian albumilistalla. Yhtye hajosi vuonna 1999 mutta palasi yhteen vuonna 2004. Kula Shakerin viimeisin albumi, "K 2.0", julkaistiin vuonna 2016.


title: Tehlitsänjärvi

text: Tehlitsänjärvi () on järvi Venäjällä Leningradin alueen Lomonosovin piirissä. Se sijaitsee Länsi-Inkerin ylängön metsä- ja suoalueella. Järven pinta-ala on 1,4 neliökilometriä ja valuma-alueen laajuus 28,9 neliökilometriä. Venäjän vesistörekisterin mukaan Tehlitsänjärvi laskee Suomenlahden Kaprionlahteen Vornaisienjoen kautta.


title: Tehlitsänjärvi

text: Järvi on saanut nimensä sen eteläpuolella sijaitsevasta Tehlitsän (ven. Теглицы, "Teglitsy") entisestä inkeroiskylästä.


title: Kaprionjoki

text: Kaprionjoki () on joki Leningradin alueella Venäjällä. Se saa alkunsa Kaprion kylän luota ja virtaa pohjoiseen laskien Vornaisienjokeen lähellä entistä Kirnun (ven. Керново, "Kernovo") inkeroiskylää. Joen pituus on 21 kilometriä ja valuma-alueen laajuus 64,3 neliökilometriä. Kaprionjoen varrella sijaitsi aikaisemmin myös Kaporkka (ven. Капорки, "Kaporki") -niminen inkeroiskylä.


title: Jyväskylän yliopiston tiedemuseo

text: Jyväskylän yliopiston tiedemuseo on Jyväskylän yliopiston alaisuudessa toimiva museo, joka tallentaa, tutkii ja esittelee Jyväskylän yliopiston historiaa ja keskisuomalaista luonnonympäristöä. Museo toimii myös opetusmuseona yliopiston opiskelijoille. Vuoden 2017 alusta alkaen Jyväskylän yliopiston tiedemuseo ja kirjasto muodostavat yhdessä Avoimen tiedon keskuksen (Open Science Center, OSC).


title: Jyväskylän yliopiston tiedemuseo

text: Museo perustettiin vuonna 1900 nimellä Jyväskylän seminaarilaisten kansatieteellinen museo Jyväskylän seminaarin opetuskokoelmien ympärille. Museo sai omat tilat vuonna 1905 vastavalmistuneesta Villa Rana -rakennuksesta. Kokoelmat siirtyivät seminaarin lakkauttamisen myötä sitä seuranneelle Jyväskylän kasvatusopilliselle korkeakoululle ja sittemmin yliopistolle. Vuonna 1980 museo jaettiin kulttuurihistoriallisen ja luonnontieteelliseen osastoon.


title: Jyväskylän yliopiston tiedemuseo

text: Kulttuurihistoriallisen osaston näyttelytilat sijaitsevat yliopiston Seminaarinmäen kampuksella Seminarium-rakennuksessa, lisäksi pienoisnäyttelyitä on eri puolilla kampusta. Luonnontieteellisen museon näyttelytilat sijaitsevat Harjulla Vesilinna-rakennuksessa.


title: Alaa Jassim

text: Alaa Hikmat Jassim (s. 14. syyskuuta 1985) on irakilainen yleisurheilija, joka kilpailee pikajuoksussa. Hän edustaa seuratasolla Al-Ahli Clubia.


title: Alaa Jassim

text: Jassim osallistui olympialaisiin ensimmäistä kertaa Ateenassa 2004. Hän kilpaili tuolloin 100 metrin matkalla, jolla hän karsiutui ensimmäisellä kierroksella oltuaan eränsä viimeinen. Jassim juoksi kisoissa ennätyksensä 12,70 sekuntia.


title: Sateenvarjojalava

text: Sateenvarjojalava ("Ulmus glabra" 'Camperdownii') luokitellaan vuorijalavan luonnonmutaatioksi, joskin Green pitää sitä hybridinä "U." × "hollandica" var. "vegeta". Melko matalakasvuinen sateenvarjojalava vartetaan jonkin toisen jalavan yleensä vuorijalavan noin 1,5 metrin mittaiseen runkoon. Se ei itse tuota siemeniä.


title: Sateenvarjojalava

text:
Puun oksista muodostuu kupera, sateenvarjomainen latvus. Se menestyy Suomessa I–II vyöhykkeillä.
Puun korkeus on Suomessa 2–5 metriä. Suuret karheapintaiset lehdet ovat kesällä tummanvihreät ja muuttuvat syksyllä keltaisiksi. Puu kukkii toukokuussa, mutta kukat ovat varsin vaatimattomat.


title: Navarinon taistelu

text: Navarinon taistelu oli Kreikan vapaussodassa käyty meritaistelu Navarinossa 20. lokakuuta 1827. Taistelun osapuolina olivat Osmanien valtakunnan laivasto sekä liittoutuneet Britannian Kuninkaallinen laivasto, Ranskan laivasto ja Venäjän keisarikunnan laivasto.


title: Navarinon taistelu

text: Vuonna 1825 Kreikan vapaussota oli kestänyt jo neljä vuotta ja sulttaani pyysi egyptiläistä vasallikuningastaan lopettamaan kapinan nopeasti. Niinpä tämä lähetti adoptoidun poikansa, Ibrahim Pashan, jonka tarkoituksena oli hävittää kreikkalaiset ja korvata heidät afrikkalaisilla muslimeilla. Kun britit saivat kuulla tästä, he lähettivät laivaston amiraali Edward Codringtonin johdolla kohti Kreikkaa. Heinäkuun 6. päivänä 1827 kirjoitettiin Lontoon sopimus, jolla yritettiin saada rauha. Pian Ranska ja Venäjä lähettivät myös aluksiaan Kreikkaan. Kreikan hallitus hyväksyi aselevon, mutta osmanit kieltäytyivät, joten sota jatkui.


title: Navarinon taistelu

text:
12. heinäkuuta Pashan laivue oli ankkuroitunut Navarinon lahteen, kun heitä varoitettiin, että britit olivat tulossa pysäyttämään kansanmurhan. Osmanit pienensivät meritoimintaansa, mutta jatkoivat kylien polttamista ja kreikkalaisten tappamista maalla. Liittoutuneet lähettivät Ibrahamille viestin, mutta se palautettiin vedoten siihen, että hänen olinpaikkaansa ei tiedetty. 20. heinäkuuta britit päättivät mennä lahden poukamaan, missä osmanien laivasto oleskeli. Aikansa mietittyään venäläiset ja ranskalaiset liittyivät mukaan. Näin lahdessa oli noin 100 laivaa samanaikaisesti ampumaetäisyydellä toisistaan.
Osmanit lähettivät liittoutuneille vaatimuksia, mutta he saivat vastauksen, että he jakelevat määräyksiä. Britit ankkuroivat aluksen osmanien "Warrior"-laivan viereen. Liittoutuneet pitivät tätä huijauksena ja odottivat, että osmanit lähtisivät pakoon tai haluaisivat hyökkäämättömyyssopimuksen, mutta kun osmanit ampuivat yhden brittien luutnantin ja osan tämän miehistöstään, osmanit soutivat pienellä veneellä kohti brittilaivaa. Pian yksi brittien fregatti avasi tulen ja kaikki muut seurasivat perässä. Iltaan mennessä lähes koko osmanien laivasto oli uponnut.
Kun osmanien laivasto oli hävinnyt taistelun, he eivät pystyneet pitämään Peloponnesosta hallinnassaan, vaan joutuivat vetäytymään pois. Britannian hallitus ei ollut tähän tyytyväinen, sillä he halusivat vain painostaa osmanit pois.


title: 2waytraffic

text: 2waytraffic on alankomaalainen televisiotuotantoyhtiö, joka perustettiin Hilversumissa vuonna 2004.


title: 2waytraffic

text: Yhtiö laajeni merkittävästi vuonna 2006, jolloin se osti mobiiliratkaisujen toimittajan Emexusin kesäkuussa ja sisällön kehittäjä Intellygentsin elokuussa. Merkittävin hankinta oli kuitenkin brittiläinen yritys Celador International ja sen ohjelmakirjasto, johon kuuluu maailmanlaajuinen tietokilpailuformaatti Haluatko miljonääriksi?.


title: 2waytraffic

text: 4. kesäkuuta 2008 2waytrafficista tuli Sony Pictures Entertainmentin tytäryhtiö. Yhtiöllä on toimipisteet Lontoossa, New Yorkissa, Budapestissa, Tukholmassa, Malesiassa, Hilversumissa ja Kiovassa.


title: 2waytraffic

text: Celador International omisti yli 200 tietokilpailuformaattia, kuten Haluatko miljonääriksi?, Yhdysvalloissa, Britanniassa, Itä-Euroopassa ja Pohjoismaissa. Kun Sony Pictures Entertaiment osti 2waytrafficin, sen tytäryhtiöstä tuli 2waytraffic International, Sony Pictures Television, ja sen johtajaksi nimitettiin Ed Louwerse.


title: 2waytraffic

text: Huhtikuussa 2012 2waytrafficistä tuli "Sony Pictures Television International Formats Distribution", ja 2waytrafficin logo korvattiin Sony Pictures Televisionin logolla.


title: PZL P.24

text: PZL P.24 oli puolalaisen PZL P.11 -hävittäjän vientimalli. Lokinsiipisen, kokometallisen koneen suunnitteli 1930-luvun puolivälissä Zygmunt Puławski ja sitä valmisti PZL:n tehdas Varsovassa. Kone ei ollut käytössä valmistusmaassaan, mutta sitä myytiin lukuisiin maihin, mm. Turkkiin, Romaniaan, Bulgariaan ja Kreikkaan. PZL P.24 oli myös Suomen ilmavoimien ehdokaslistalla vuonna 1935, mutta lopulta hankinta päätyi hollantilaiseen Fokker D.XXI -koneeseen. Romanialaisen IAR 80 - hävittäjän rungon suunnittelu pohjautui P.24:n runkoon, mistä tehtaalla oli kokemusta valmistettuaan lisenssillä moottoreita Romanian ilmavoimien käyttämiin P.24 - hävittäjiin.


title: Ammunnan maailmanmestaruuskilpailut 1928

text: Vuoden 1928 ammunnan maailmanmestaruuskilpailut järjestettiin Loosduinenissa, Haagin esikaupungissa, Alankomaissa. Kilpailut olivat 25. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja sotilaskiväärikilpailut. Vaikka ammunta oli poistettu olympiakisojen ohjelmasta, maailmanmestaruuskilpailut järjestettiin perinteisesti ennen Amsterdamin olympialaisten stadionkilpailujen alkamista.


title: Martin Kaymer

text: Martin Kaymer (28. joulukuuta 1984 Düsseldorf, Saksa) on saksalainen golfaaja. Hän nousi golfin maailmanlistan kärkeen helmikuussa 2011. Hän on voittanut kaksi golfin . Vuonna 2010 PGA Championshipin ja vuonna 2014 . Vuonna 2011 hän voitti Laureus-palkinnon vuoden läpimurtona.


title: Martin Kaymer

text: European Tourin profiili


title: Ian Tomlinson

text: Ian Tomlinson (7. helmikuuta 1962 – 1. huhtikuuta 2009) oli sanomalehden myyjä, joka työmatkallaan joutui poliisin motittamaksi ja kuoli myöhemmin saamiinsa sisäisiin vammoihin poliisin tönäistyä hänet maahan 2009 Lontoon G-20 -mielenosoitusten aikana. Tomlinsonin tapausta tutkittaessa viranomaiset antoivat ensin lausunnon, jonka mukaan hän kuoli luonnollisista syistä. The Guardian-lehden journalistisen työn ja sukulaisten ja aktivistien toimien seurauksena tapaus avattiin kuitenkin uudelleen. 2. toukokuuta 2011 oikeuden valamiehet antoivat päätöksen, jonka mukaan Tomlinsonin kuolema johtui poliisivirkamiehen aiheuttamista vammoista, ja tuomiona oli laiton tappo.


title: Ian Tomlinson

text: Poliisi väitti aluksi, että Tomlinson olisi ollut yksi mielenosoittajista ja että mielenosoittajat estivät antamasta ensiapua hänelle. Molemmat väitteet osoittautuivat myöhemmin vääriksi. Lontoon poliisi pyysi anteeksi kuolemaan johtanutta tapausta 5.8.2013.


title: Derbyn kaupunginmuseo

text: Derbyn kaupunginmuseo () on englantilaisen Derbyn kaupungin historiaa esittelevä museo. Sen kokoelmiin kuuluu niin posliinia, maalauksia ja arkeologisia löytöjä kuin myös paikallisiin varuskuntiin, geologiaan ja luontoon liittyviä näyttelyesineitä. Museolla on myös huomattava kokoelma kaupungissa 1700-luvulla vaikuttaneen taiteilija Joseph Wrightin maalauksia.


title: Derbyn kaupunginmuseo

text: Posliinikokoelmat liittyvät siihen, että kaupungissa on tuotettu posliinia noin vuodesta 1750 alkaen. Vanhimpiin esineisiin kuuluu kiinalaista esittävä pieni posliininukke vuodelta 1752. Kokoelmissa on myös taidokkaiden posliininmaalareiden töitä.


title: Derbyn kaupunginmuseo

text: Arkeologisia kohteita on kivikaudelta keskiajalle, ja paikallisten kohteiden lisäksi museossa on kaksi egyptiläistä muumiota. Muumiot on ostettu museon kokoelmiin jo 1800-luvun alkupuolella. Toinen niistä on osittain avattu kääreistään.


title: Derbyn kaupunginmuseo

text: Derbyn merkittävä rooli vuoden 1745 jakobiittikapinassa on tuotu esille vallantavoittelija Charles Edward Stuartille omistetun huoneen avulla.


title: Derbyn kaupunginmuseo

text: Geologiaa ja luonnontieteitä esittelevässä osassa on esillä Derbystä löytynyt virtahevon fossiili, kuuluisa kirjekyyhky King of Rome, ichthyosauruksen fossiili ja kivettynyt linnunpesä. Geologisissa kokoelmissa on kaikkiaan 1 200 mineraalia, 1 500 fossiilia ja 200 kiveä.


title: Derbyn kaupunginmuseo

text:
Sotamuseo-osassa esitellään paikallisten varuskuntien, 9th/12th Royal Lancers, historiaa. Joukko-osastot muodostettiin taltuttamaan vuoden 1715 jakobiittikapinaa, ja ne ovat toimineet aktiivisesti useissa sodissa siitä alkaen, esimerkiksi Krimin sodassa, molemmissa maailmansodissa ja Persianlahden sodassa. Museossa on esillä niiden käyttämiä aseita, mitaleita, univormuja, viestintävälineitä ja ruokatarvikkeita. Esillä on Viktorian risti sekä luonnollisen kokoinen malli ensimmäisen maailmansodan aikaisesta ratsuväen sotilaasta täysine varusteineen. Kokoelmissa on runsaasti aineistoa buurisodan ja ensimmäisen maailmansodan ajoilta.
Taidekokoelmiin kuuluu valistuksen ajan merkittävimmän englantilaismaalarin Joseph Wrightin mestariteoksia, kuten fosforin keksimistä kuvaava "Alkemisti" ja "Intiaanin leski", josta nähdään, että päähinettä varten Wrightillä on ollut malli, mutta intiaanin käyttämien vaatteiden tilalle hän on kuvitellut uusklassismille tyypillisen viitan. Teoksen "Filosofi luennoi telluurion äärellä" mukaan rakennettu telluurio on myös esillä museossa. Wrightin muotokuvat, maisemat ja laatukuvat kertovat tuon ajan uusista keksinnöistä ja löydöistä. Wrightin aikana Midlands oli yksi teollistumisen keskeisiä alueita, ja hänen tuttavapiiriinsä kuului teollistumisen edelläkävijöitä kuten Richard Arkwright sekä ajan merkittäviä intellektuelleja kuten Darwinin isoisät keramiikanvalmistusta kehittänyt Josiah Wedgwood ja luonnontutkija-runoilija Erasmus Darwin. Wrightin muotokuvat heistä ovat museossa.


title: Derbyn kaupunginmuseo

text: Wrightillä oli paljon yhteyksiä Derbyn seudulle, eikä hän koskaan viettänyt pitkiä aikoja Lontoossa, joten on luonnollista, että paras Wright-kokoelma on juuri Derbyssä.


title: Derbyn kaupunginmuseo

text: Museon historia alkaa 10. helmikuuta 1836, jolloin kaupunkiin perustettiin museo ja luonnontieteellinen seura. Niiden toimintaa rahoitettiin lahjoituksin ja jäsenmaksuin. Kahden ensimmäisen vuoden aikana museo sai paljon lahjoituksia, etenkin Dr. Richard Foresterin mineraalikokoelmista ja kummallisten esineiden kokoelmista. Vuonna 1840 museo muutti omiin tiloihin Ateneumiin. 1840-luvun loppupuolella tiedeseuran ja museon toiminta kuitenkin hiipui.


title: Derbyn kaupunginmuseo

text: 1850-luvulla museota tarjottiin kaupungin omistukseen mutta valtuusto hylkäsi tarjouksen. Vuonna 1858 museo ja tiedeseura yhdistyivät Derbyn filosofiseen seuraan ja yhdistynyt seura sai käyttöönsä museon suurlahjoittajan tohtori Foresterin kartanon. Vuonna 1879 museo muutti suurempiin tiloihin, se sai lasivitriineitä ja vuonna 1883 sähkövalot.


title: Derbyn kaupunginmuseo

text: Vuonna 1936 Alfred E. Goodey lahjoitti museolle maalauskokoelmansa. Goodeyn kuoltua vuonna 1945 museo sai hänen jäämistöstään lisää teoksia sekä rahaa galleriarakennuksen laajennusta varten.


title: Derbyn kaupunginmuseo

text: Museon kanssa samassa talossa toimii myös Derbyn pääkirjasto. Rakennus on goottilaista tyyliä, ja se rakennettiin vuonna 1879 Richard Knill Freemanin suunnitelmien mukaan. Rakennuksen rahoitti Bassin panimon omistaja, kansanedustaja Michael Thomas Bass. Sitä on laajennettu sen jälkeen useita kertoja. Rakennuksessa on Arts and Crafts -tyylinen torni, takorautainen portaikko ja freskojen koristama galleria. Vuonna 1932 tulva tuhosi rakennuksen kellarikerroksessa säilytettyjä kokoelmia, osa kadonneiksi luulluista geologian näytteistä löytyi myöhemmin vintiltä, mutta ilman nimilappuja. Vuonna 2010 rakennuksen kattoa korjattiin, ja 2011 sinne lisättiin uusi hissi ja wi-fi ja valaistusta parannettiin..


title: Derbyn kaupunginmuseo

text: Vuonna 2011 museo liitti kokoelmiinsa QRpedia-koodit, joiden avulla vieraat voivat lukea näyttelyesineisiin liittyviä wikipedia-artikkeleita mobiililaitteillaan. Museo osallistui koodien kehitystyöhön niiden testauspaikkana.


title: Agenda 21:n toteuttaminen Suomessa

text: Suomessa YK:n ympäristöohjelmaa Agenda 21:a on toteutettu erityisesti järjestämällä ympäristöviikkoja eri maakunnissa. Järjestäjätahona on yleensä jokin julkishallinnollinen yhteisö, kuten kunta. Tapahtumien tarkoituksena on parantaa ympäristötietoisuutta.


title: Agenda 21:n toteuttaminen Suomessa

text: Maakunnallisuus perustuu Agenda 21:n kolmannen osion 28 lukuun "Local Authorities' Initiatives in Support of Agenda 21"


title: Agenda 21:n toteuttaminen Suomessa

text: Etelä-Savossa Hankasalmen kirjasto osallistui Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009


title: Agenda 21:n toteuttaminen Suomessa

text: Jyväskylän kaupunginkirjasto osallistui Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009


title: Agenda 21:n toteuttaminen Suomessa

text: Jyväskylän yliopiston ylioppilaskunnan ympäristöviikko on vuosittain Jyväskylässä järjestettävä teemaviikko. 2009 sen aiheena on kulutus ja ympäristö. Teemaviikko järjestettiin 20. syyskuuta - 26. syyskuuta 2009


title: Agenda 21:n toteuttaminen Suomessa

text: Kymenlaaksossa Kouvolassa Kouvolan pääkirjasto, Kouvolan Haanojan kirjasto, Kouvolan lehdokin kirjasto, Kuusankosken Kuusankosken kirjasto, Anjalankosken Inkeroisten kirjasto ja Myllykosken kirjasto sekä Elimäellä Elimäen kirjasto, Jaalan kirjasto sekä Jaalan Huhdasjärven lainausasema sekä Iiti kunnankirjasto osallistuvat Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009


title: Agenda 21:n toteuttaminen Suomessa

text: Pirkanmaalla Mänttä-Vilppula järjestää ympäristöviikon keväisin. Viimeksi se järjestettiin 20. huhtikuuta - 25. huhtikuuta 2009.


title: Agenda 21:n toteuttaminen Suomessa

text: Pohjois-Pohjanmaalla Haapajärven kirjasto ja Kärsämäen kirjasto osallistuivat Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009


title: Agenda 21:n toteuttaminen Suomessa

text: Lahden Salpausselän luonnonystävät ry ja Hartolan kunnankirjasto osallistuivat Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009


title: Agenda 21:n toteuttaminen Suomessa

text: Lahden seudullinen ympäristöviikko on Lahden seudulla 1997 alkaen järjestetty Lahden ympäristöforumn alun perin ideoima ympäristötapahtumasarja, johon ovat osallistuneet Lahden kaupungin lisäksi Asikkala, Heinola ja Nastola 1999 alkaen.


title: Agenda 21:n toteuttaminen Suomessa

text: Ympäristöviikon teemaksi valittiin "kotitalouksien luonnonvarojen kulutus ja sen pienentäminen". Viikon ajakohta oli 22. syyskuuta - 28. syyskuuta 2009


title: Agenda 21:n toteuttaminen Suomessa

text: Ympäristöviikon teemana oli "ilmastomuutoksen" hillitseminen ja iskulauseena "Pro Tellus - Tekoja ilmaston puolesta."


title: Agenda 21:n toteuttaminen Suomessa

text: Ympäristöviikkoa vietettiin 22. syyskuuta - 28. syyskuuta 2007. Ympäristöviikon aiheena oli "metsä" ja iskulauseena "Metsästä on moneksi."


title: Agenda 21:n toteuttaminen Suomessa

text: Ympäristöviikon aiheena oli "yhteinen ympäristömme" suojelijana toimi Toni Wirtanen.


title: Agenda 21:n toteuttaminen Suomessa

text: Ympäristöviikko järjestettiin 22. syyskuuta - 28. syyskuuta 2005. Sen aiheena oli "ekotehokkuus ja jätteiden vähentäminen":"Välitä enemmän, kuluta vähemmän."


title: Agenda 21:n toteuttaminen Suomessa

text: Ympäristöviikko järjestettiin 19. syyskuuta - 25. syyskuuta 2004. Sen teemana oli ilma:"Ilman ilman muuta."


title: Agenda 21:n toteuttaminen Suomessa

text: 2003 ympäristöviikon teemana oli "melu".


title: Agenda 21:n toteuttaminen Suomessa

text: Ympäristöviikko järjestettiin 21. syyskuuta - 27. syyskuuta 2002. Viikon aiheena oli vesi. Tapahtumalla oli noin 180 järjestävää tahoa. Ympäristöviikon suojelijana oli kansanedustaja Pentti Tiusanen. Heinolassa viikko liittyi Vellamoinen 21-hankkeeseen.


title: Agenda 21:n toteuttaminen Suomessa

text: Ympäristöviikon teemana oli "liike ja liikkuminen".


title: Agenda 21:n toteuttaminen Suomessa

text: Ympäristöviikon teemana oli "energia". Kerta oli ensimmäinen, kun Lahden ympäristöviikkoa vietetteiin Lahden seudullisena ympäristöviikkona joidenkin päijäthämäläisten kuntien tullessa mukaan.


title: Agenda 21:n toteuttaminen Suomessa

text: Lahden ympäristöviikkoa vietettiin ensimmäisen kerran. Teemana oli "minun ympäristöni". Viikon tapahtumat järjestettiin Lahden kauppatorilla messuteltassa. Ympäristöviikon viettäminen oli saanut vaikutteita Pietarista.


title: Agenda 21:n toteuttaminen Suomessa

text: Lahden seudullinen ympäristöviikko on saanut seuraajia. Lahden kaupungin yhteistyökumppani, eteläafrikkalainen Bojala Municipality District ("Bojalan kunnallispiiri"), on viettänyt omaa ympäristöviikkoa 2004 alkaen.


title: Agenda 21:n toteuttaminen Suomessa

text: Varsinais-Suomen Energiatoimisto eli nykyinen Varsinais-Suomen kestävän kehityksen ja energia-asioiden palvelukeskus, Valonia on järjestänyt Lasten ja Nuorten Ympäristöviikkoja ja koordinoi maakunnan toimintoja.


title: Petri Karonen

text: Petri Kalevi Karonen (s. 26. elokuuta 1966 Janakkala) on suomalainen historiantutkija, joka on Jyväskylän yliopiston Suomen historian professori. Karonen on muun muassa Ruotsin ajan historian asiantuntija. Karonen toimi humanistisen tiedekunnan dekaanina vuosina 2008"–"2013.


title: Kampa

text: Kampa on hiustenhoitoväline, jota käytetään hiusten suoristukseen ja puhdistukseen. Koristekampaa käytetään hiuskoristeena ja hiusten koossa pitämiseen. Se on yksi vanhimmista arkeologien löytämistä työkaluista. Kampoja tehdään monista materiaaleista, yleisimmin kuitenkin muovista, metallista ja puusta. Aiemmin kampoja valmistettiin tulenarasta selluloidista ja vettä huonosti kestävästä galaliitista. Perinteinen ja ylellinen kampojen materiaali on kilpikonnanluu.


title: Kampa

text: Kampoja käytetään myös musiikki-instrumenttina asettamalla paperi kamman eteen, ja hyräilemällä siihen. Kampa tuottaa paperin kanssa kazoomaista ääntä.


title: Janusz Kamiński

text: Janusz Zygmunt Kamiński (s. 27. kesäkuuta 1959 Ziębice, Puola) on puolalainen elokuvaaja ja elokuvaohjaaja. Hän on kuvannut kaikki Steven Spielbergin elokuvat vuoden 1993 elokuvasta "Schindlerin lista" lähtien.


title: Chrono Crusade

text: Chrono Crusade (クロノ クルセイド) on japanilainen mangasarja, jonka on käsikirjoittanut ja piirtänyt Daisuke Moriyama. Chrono Crusade julkaistiin alun perin Kadokawa Shotenin Dragon Magazinessa marraskuusta 1998 kesäkuuhun 2004. Sarjan pohjalta on tehty myös 24-osainen anime, jota näytettiin vuosina 2003-2004 Fuji-TV:llä.


title: Chrono Crusade

text: "Chrono Crusade" sijoittuu 1920-luvun Yhdysvaltoihin, ja se seuraa Rosette Christopheria sekä tämän demoniapulaista Chronoa. Magdalena järjestön jäseninä he matkustavat ympäri maata tuhoten demoneita, jotka uhkaavat yhteiskuntaa. Samaan aikaan Rosette etsii vuosia sitten kadonnutta veljeään Joshuaa.


title: Einar Olofsson

text: Bror Einar Olofsson (20. maaliskuuta 1886 Helsinki – 8. kesäkuuta 1955 Helsinki) oli suomalainen venesuunnittelija.


title: Einar Olofsson

text: Olofsson työskenteli Kone ja Silta Oy:ssa piirtäjänä opiskeltuaan sitä ennen Turun teollisuuskoulussa. Olofsson oli Helsingfors Segelsällskapetin epävirallinen pääsuunnittelija 1910- ja 1920-luvuilla suunnitellen saaristoristeilijöitä, erityisesti 22m2-luokan veneitä jotka menestyivät ja vahvistivat HSS:n asemaa maan johtavana pienten köliveneiden kilpapurjehdusseurana. Olofsson herätti huomiota venesuunnittelijana voitettuaan NJK:n konstruktiokilpailun vuonna 1914 kutosella Puck.


title: Einar Olofsson

text: Olssonin tunnetuin vene oli Yngve Paciuksen voittoisa 30m2-saaristoristeilijä Svanevit. Myöhemmin Olofsson piirsi ennen kaikkea kansainvälisen säännön veneitä kuten kutoset Ellinor ja Arneta sekä useita 5m-luokan veneitä. Olofsson oli itse innokas kilpapurjehtija ja niitti palkintoja suunnittelemillaan veneillä. Olofsson oli 1930-luvulla HSS:n junioritoiminnan käynnistämisen aloitteentekijä.


title: Pietro Gandolfi

text: Pietro Gandolfi (s. 21. huhtikuuta 1987 Parma) on italialainen moottoriurheilija. Hän aloitti uransa 13 vuotiaana Karting-sarjoissa kilpaillen neljän vuoden ajan. Vuonna 2004 hän liittyi Henry Morrogh Motor Schoolin oppilaaksi ajaen Formula Renault-luokan autoa. Vuonna 2006 Gandolfi ajoi viisi kilpailua Italian Formula Renault-sarjassa saavuttamatta pisteitä. Seuraavana vuonna hän ajoi Sveitsin Formula Renault-sarjassa saavuttaen 12 pistettä. Gandolfi jatkoi sarjassa seuraavana vuonna saavuttaen kuusi pistettä. Vuonna 2009 Gandolfi kilpaili F2-luokassa saavuttamatta pisteitä. Vuonna 2010 Gandolfi siirtyi Italian Prototype Championship-sarjaan.


title: Katarina Eskola

text: Katarina Eskola (o.s. Haavio, s. 26. kesäkuuta 1940) on suomalainen kulttuurintutkija.


title: Katarina Eskola

text: Eskola kirjoitti ylioppilaaksi vuonna 1960 ja valmistui valtiotieteen kandidaatiksi vuonna 1964. Hän työskenteli lehtitoimittajana vuosina 1963–1972, minkä jälkeen hän aloitti tutkijanuransa. Vuonna 1983 hän aloitti työskentelyn Jyväskylän yliopiston Nykykulttuurin tutkimuskeskuksessa. Eskola nimitettiin Helsingin yliopiston sosiologian dosentiksi vuonna 1984 ja Jyväskylän yliopiston sosiologian dosentiksi vuonna 1988. Vuonna 2001 Eskola nimitettiin nykykulttuurin professoriksi ja hän jatkoi tehtävässä eläkkeelle jäämiseensä vuonna 2005 asti.


title: Katarina Eskola

text: Suomen tietokirjailijat ry palkitsi Eskolan Tietokirjailijapalkinnolla vuonna 2002.


title: Katarina Eskola

text: Eskolan vanhemmat olivat Martti Haavio ja Elsa Enäjärvi-Haavio.


title: Matthias Bieber

text: Matthias Bieber (s. 14. maaliskuuta 1986 Küsnacht, Sveitsi) on sveitsiläinen jääkiekkoilija. Hän pelaa Sveitsin NLA:ssa Kloten Flyersin joukkueessa. Bieber on edustanut Sveitsin jääkiekkomaajoukkuetta jääkiekon maailmanmestaruuskilpailuissa kahdesti, vuosina 2011 ja 2012. Pelipaikaltaan hän on hyökkääjä.


title: Miekkahäntätulilisko

text: Miekkahäntätulilisko ("Cynops ensicauda") on salamanterien heimoon kuuluva sammakkoeläinlaji.


title: Miekkahäntätulilisko

text: Miekkahäntätuliliskon selkäpuoli on tummanruskea tai jopa musta. Vatsapuolen väritys vaihtelee keltaisesta tulipunaiseen, ja siinä on usein tummia läikkiä tai pisteitä. Lisääntymisaikana koiraille ilmestyy siniharmaata väriä häntään ja satunnaisesti myös vartalon etuosaan. Naaraat ovat pääsääntöisesti koiraita suurempia ja tukevampia; Koiraat jäävät 12-senttisiksi naaraiden kasvaessa noin 15 senttimetrin mittaan.


title: Miekkahäntätulilisko

text: Tuliliskoja pidetään akvaterraariossa, eli akvaariossa jossa on sekä vettä että maa-aluetta. Tuliliskot elävät pääasiassa vedessä, mutta varsinkin nuoret yksilöt viettävät aikaa myös maalla. Tulilisko liikkuu päiväsaikaan ja tonkii usein pohjasoraa etsien syötävää. Sekä maalla että vedessä olisi hyvä tarjota jonkinlaisia piilopaikkoja. Akvaarioon olisi myös hyvä sumuttaa vettä, sillä ilmankosteus on tärkeää tuliliskojen iholle. Tuliliskot syövät pääasiassa toukkia ja hyönteisiä ja silloin tällöin niille voi antaa myös kalaa ja lihaa.


title: Itsenäisen Kirgisian historia

text: Itsenäisen Kirgisian historia alkaa siitä, kun Kirgisia irtaantui Neuvostoliitosta.


title: Itsenäisen Kirgisian historia

text: Maaliskuussa 1991 88,7 % kirgisialaisista äänesti Neuvostoliitossa pysymisen puolesta. Neuvostoliiton vallankaappauksen jälkeen elokuussa 1991 presidentti Askar Akajev ja varapresidentti German Kuznetsov kuitenkin erosivat kommunistisesta puolueesta, jonka koko johto erosi, ja korkein neuvosto julisti tasavallan itsenäiseksi. Akajev valittiin presidentiksi ilman vastaehdokkaita lokakuussa 1991 ja uudelleen 1995.


title: Itsenäisen Kirgisian historia

text: Ensimmäisinä itsenäisyysvuosina presidentti Akajev tuki talouden vapauttamista ja sai kansainvälistäkin tunnustusta. Talousuudistusten tarvoitteena oli tehdä maasta "Keski-Aasian Sveitsi." Maan Neuvostoliiton hajoamisen jälkeiset talousvaikeudet eivät ole kuitenkaan merkittävästi helpottaneet. Kirgisia liittyi Itsenäisten valtioiden yhteisö ön1991. ja Yhdistyneisiin kansakuntiin sekä ETYJiin 1992.


title: Itsenäisen Kirgisian historia

text: Akajevin valta sai huolestuttavia piirteitä 1990-luvun edetessä. Lehtimiehiä ja oppositiopoliitikkoja alettiin vangita. Vuonna 1993 korruptioepäily aiheuttivat suuren skandaalin, josta johtuen varapresidentti Feliks Kulov erosi joulukuussa. Presidentti sai jatkaa kauttaan kansanäänestyksen jälkeen. Perustuslakiuudistus epäonnistui 1994 ja presidenttiä syytettiin vallan haalimisesta itselleen. Hän vastasi syyttäen kommunistipuoluetta lain voimaantulon estämisestä. Uudistukset saatiin viimein voimaan lokakuussa 1994 kansanäänestyksen jälkeen ja ensimmäiset vapaat vaalit saatiin järjestettyä helmikuussa 1995. Suurin osa kaksikamarisen parlamentin, "Jogorku Kenesh"in paikoista meni puolueiden ulkopuolisille ehdokkaille. Uuden perustuslain voimaansaamisen jälkeen uudet parlamenttivaalit järjestettiin 1996. Perustuslaillinen oikeus päätti heinäkuussa 1998, että Akajev voi pyrkiä vielä kolmannelle kaudelle.


title: Itsenäisen Kirgisian historia

text: Vuonna 1998 äänestettiin jälleen perustuslain lisäyksistä ja helmikuussa ja maaliskuussa 2000 kaksi parlamenttivaalien kierrosta. Ulkomaisten tarkkailijoiden mukaan vaaleja ei voitu pitää vapaina tai oikeudenmukaisina.


title: Itsenäisen Kirgisian historia

text: Kirgisia liittyi joulukuussa 1998 ensimmäisenä entisenä neuvostotasavaltana Maailman kauppajärjestöön (WTO). Elo–syyskuussa 1999 islamilaiset militantit kaappasivat lukuisia panttivankeja ja valtasivat kyliä Tadžikistanin rajalla. Taistelut jatkuivat elokuussa 2000. Kirgisialle järjestyksen ylläpito ja ääriliikkeiden vastainen toiminta oli tärkeää, ja se liittyi vuonna 2001 pian syyskuun 11. päivän iskujen jälkeen Yhdysvaltain rinnalle terrorismin vastaiseen sotaan tarjoamalla Yhdysvaltain käyttöön lentotukikohdan..


title: Itsenäisen Kirgisian historia

text: Akajev valittiin uudelleen viisivuotiskaudelle marraskuussa 2000. Tammikuussa 2002 opposition johtava edustaja Azimbek Beknazarov vangittiin, mikä johti mellakoihin ja poliisi ampui viisi hänen vapauttamistaan vaatinutta mielenosoittajaa Žalal-Abadissa maaliskuussa 2002.


title: Itsenäisen Kirgisian historia

text: Opposition Feliks Kulov tuomittiin toukokuussa 2002 kymmeneksi vuodeksi vankeuteen virka-aseman väärinkäytöksistä. Pääministeri Kurmanbek Bakijev joutui eroamaan mellakoiden kuolonuhrien vuoksi, jonka jälkeen pääministerinä toimi Nikolai Tanajev. Marraskuussa 2002 oppositio ilmoitti marssivansa pääkaupunkiin ja vaativansa presidentin eroa, jolloin poliisi pidätti suuren joukon mielenosoittajia. Presidentti Akajev aloitti perustuslain uudistuksen, joka sisälsi laajan avoimen osallistumisen yhteiskunnan toimiin. Uudistettu perustuslaki hyväksyttiin helmikuussa 2003 kansanäänestyksessä.


title: Itsenäisen Kirgisian historia

text: Kesäkuussa 2003 parlamentin alahuone myönsi presidentti Akajeville ja kahdelle muulle neuvostoajan johtajalle immuniteetin syytteitä vastaan, minkä toivottiin johtavan Akajevin luopumiseen vallasta. Oppositio ilmoitti muodostavansa liiton hallituspuolueita vastaan vuoden 2005 vaaleissa.


title: Itsenäisen Kirgisian historia

text: Helmi–maaliskuun 2005 parlamenttivaalien jälkeen Kirgisia oli poliittisesti sekasorron vallassa. Kansainvälisten vaalitarkkailijoiden moittimat vaalit aiheuttivat suurta eripuraa. Maaliskuun lopulla oppositio järjesti suuren protestin, joka päättyi lopulta 24. maaliskuuta presidentin palatsin valtaamiseen. Maan korkein oikeus mitätöi vaalitulokset palauttaen vanhan parlamentin väliaikaisesti valtaan. Presidentti Akajev pakeni maasta, ja parlamentti nimitti väliaikaiseksi presidentiksi Kurmanbek Bakijevin. Heinäkuussa järjestettiin uudet vaalit, jotka Bakijev voitti ylivoimaisella (88,9 %) äänten enemmistöllä. Vankilasta vapautettu Feliks Kulov palasi pääministeriksi ja Akajevin vastaisen opposition johtohahmo Azimbek Beknazarov nimitettiin oikeusministeriksi. Beknazarovin ura jäi lyhytaikaiseksi kun hänet erotettiin syyskuussa 2005.


title: Itsenäisen Kirgisian historia

text:
Maaliskuussa 2006 puolestaan Bakijevia vastaan osoitettiin mieltä, koska hän ei toteuttanut lupaamaansa perustuslain uudistusta ja vallan siirtoa presidentiltä parlamentille. Painostuksen alla parlamentti muutti perustuslakia marraskuussa 2006 antaen parlamentille laajemmat valtaoikeudet.
Kuitenkin seuraavassa kuussa perustuslakia muutettiin uudelleen presidentin hyväksi. Syyskuussa 2007 perustuslaillinen oikeus tuomitsi kuitenkin perustuslain muutokset laittomiksi ja mitättömiksi sillä perusteella että perustuslainmuutos vaatii kansanäänestyksen.


title: Itsenäisen Kirgisian historia

text: Bakijev nimitti Feliks Kulovin uudelleen pääministeriksi, mutta parlamentti ei hyväksynyt häntä ja häntä seurasi lyhytaikainen virkaatekevä pääministeri Azim Isabekov ja maaliskuussa 2007 opposition edustaja Almazbek Atambajev.


title: Itsenäisen Kirgisian historia

text: 21. lokakuuta 2007 järjestettiin kansanäänestys, jossa 75 % äänestäneistä antoi tukensa presidentin ehdottamille muutoksille perustuslakiin. Niiden mukaan parlamentin valta kasvaa ja vaalit muuttuvat henkilövaalista listavaaliksi. Uudistuksen jälkeen presidentti hajotti parlamentin.


title: Itsenäisen Kirgisian historia

text: Joulukuussa 2007 järjestetyissä ennenaikaisissa parlamenttivaaleissa murskavoiton otti presidentin perustama Ak Zhol -puolue, joka sai 71 90:stä paikasta. Maltilliset sosiaalidemokraatit ja kommunistit saivat 11 ja 8 paikkaa. Suurin oppositiopuolue Ata Meken ei saanut yhtään paikkaa vaikka saikin 8,7 % äänistä. Vaali joutui ETYJ:in vaalitarkkailijoiden arvostelun kohteeksi. Bakijev nimitti uudeksi pääministeriksi entisen energianministerin Igor Tšudinovin.


title: Itsenäisen Kirgisian historia

text:
3. helmikuuta 2009 presidentti Bakijev ilmoitti Yhdysvaltain Manasin lentotukikohdan sulkemisesta.
Tukikohta oli aiheuttanut närää erään sotilaan ammuttua 6.12.2006 paikallisen, eivätkä Kirgisian viranomaiset saaneet ampujaa tuomiolle. Leskelle tarjottiin noin 1 000 dollarin korvauksia.


title: Itsenäisen Kirgisian historia

text:
Maassa alkoi esiintyä lisääntyvää tyytymättömyyttä uuttakin johtoa kohtaan. Huhtikuun 7. päivänä 2010 ilmoitettiin, että maan sisäministeri Moldomusa Kongantijev olisi saanut surmansa yhteenotoissa Talasin kaupungissa, mutta hallinto kiisti kuoleman.
Presidentti Bakijev pakeni Biškekistä mahdollisesti tukialueelleen Žalal-Abadiin. Valtaa pääkaupungissa ryhtyi pitämään Roza Otunbajevan väliaikaishallitus. Maassa tukikohtiaan pitävät Venäjä ja Yhdysvallat ovat tapahtumista virallisesti syrjässä, mutta Venäjä on tunnustanut väliaikaishallituksen. Myös Yhdysvallat on ilmoittanut diplomaattinsa välityksellä tukevansa Otunbajevan väliaikaishallintoa. Väliaikaishallitus ilmoitti, että valtion kassa on ryöstetty.
Presidentti Bakijev lupasi erota virastaan, jos hänen turvallisuutensa taataan, mutta Otunbajeva vaatii häntä oikeuden eteen väkivallantekojen vuoksi.


title: Itsenäisen Kirgisian historia

text:
Kesäkuun 10. päivä maan eteläosassa, varsinkin Ošin ja Žalal-Abadin alueella puhkesi laajenevia väkivaltaisuuksia uzbekkien ja kirgiisien välille. Väliaikaishallitus pyysi sotilaallista apua, mihin Venäjä ei suostunut..
Väliaikaishallitus järjesti kesäkuun lopussa väkivaltaisuuksista huolimatta kansanäänestyksen uudesta perustuslaista, joka hyväksyttiin selvästi. Uusi perustuslaki vähentää presidentin oikeuksia ja muuttaa valtion parlamentaariseksi tasavallaksi. Heinäkuun alussa Otunbajeva vannoi virkavalansa, ja hänestä tuli Kirgisian ensimmäinen naispresidentti. Otunbajevan valtakausi määriteltiin vuoden 2011 vaaliin saakka, eli korkeintaan vuoden 2011 loppuun. Sama perustuslain muutos määräsi ettei hän voi itse asettua ehdokkaaksi 2011.


title: Itsenäisen Kirgisian historia

text: Parlamenttivaaleista tuli erittäin tasaiset. Niinpä suurin osa äänistä meni puolueille, jotka eivät päässeet parlamenttiin viiden prosentin äänikynnyksen vuoksi, vaan suurimmaksi nousi nationalistinen Ata Zhurt 8,47 prosentilla äänistä. Muut neljä parlamenttiin päässyttä puoluetta saivat 7,83–5,49 % äänistä.


title: International Ecumenical Peace Convocation

text: IEPC (International Ecumanical Peace Convocation) oli Kirkkojen maailmanneuvoston (KMN) järjestämä rauhankonferenssi, joka järjestettiin 17.-25.5.2011 Jamaikan Kingstonissa.


text: IEPC oli KMN:n väkivallan vastaisen vuosikymmenen huipennustapahtuma, johon odotettiin reilua tuhatta osallistujaa ympäri maailman. Konferenssin teemaa "Decade to overcome violence" käsiteltiin neljän teeman kautta: rauha yhteisöissä, rauha Maan kanssa, rauha markkinoilla ja rauha ihmisten välillä. Teemoja käsiteltiin sekä teologian näkökulmasta että käytännöllisten esimerkkien ja workshopien kautta.


text: Suomesta konferenssiin osallistui evankelisluterilaisen kirkon delegaatio sekä Changemaker -verkoston edustaja.


text:
IEPC:n viralliset nettisivut
Changemaker


title: Vaçe Zela

text: Vaçe Zela (7. huhtikuuta 1939 Lushnjë – 6. helmikuuta 2014 Basel, Sveitsi) oli albanialainen laulaja. Hän aloitti uransa vuonna 1962 ja voitti ensimmäisen Festivali i Këngësin; myöhemmin hän voitti samaisen kilpailun vielä yhdeksän kertaa. Zela sai Albanian ansioituneen taiteilijan arvonimen vuonna 1973, ja vuonna 1977 hänestä tuli Albanian kansantaiteilija. Presidentti Alfred Moisiu myönsi hänelle vuonna 2002 Urdhri Nderi i Kombit -tunnustuksen.


title: 300 metrin vapaakiväärin joukkuekilpailu ammunnan maailmanmestaruuskilpailuissa 1928

text:
Vapaakivääri ammuntoihin maailmanmestaruuskilpailuissa 1928 osallistui 11 joukkuetta. Joukkueen tulos muodostui viiden ampujan yhteistuloksesta. Kukin ampuja ampui pystystä, polvelta ja makuulta 40 laukausta. Samassa yhteydessä jaettiin mitalit joukkuekilpailun lisäksi henkilökohtaisessa täysottelussa ja jokaiselta asennolta erikseen.
Kilpailu käytiin 23.-24. heinäkuuta. Sveitsi voitti ottelun selkeällä erolla. Amerikkalaiset Bruce ja Seitzinger ampuivat polvelta kumpikin yhden kympin väärään tauluun. Tämä pudotti Yhdysvallat Ruotsin taakse kolmanneksi tasapistein. Molemmilla joukkueilla oli myös yksi vahinkolaukaus herkkyysliipasimen takia.


title: Johan Edvard Leppäkoski

text: Johan Edvard Leppäkoski (3. marraskuuta 1901 Kaukola – 5. joulukuuta 1984 Jyväskylä) oli suomalainen toimittaja ja esperanton harrastaja.


title: Johan Edvard Leppäkoski

text: Johan Edvard Leppäkoski syntyi Kaukolassa, jossa hän kävi koulunsa. Käkisalmessa hän ehti toimia monissa luottamustehtävissä ja toimittajana lehdissä. Lehdissä hän käytti nimimerkkejä ”Joonas” ja ”Veisu-Ville”. Leppäkoski toimi Karjalan kirjapainon toimitusjohtajana vuodesta 1935. Käkisalmesta hän muutti jatkosodan jälkeen Kuopion ja Rauman kautta Jyväskylään. Sodan jälkeen Leppäkoski toimi sanomalehti Keskisuomalaisessa. Hän käänsi Kalevalan esperantoksi vuonna 1964.


title: Johan Edvard Leppäkoski

text: Teatteriohjaaja Raila Leppäkoski on Johan Leppäkosken tytär.


title: Maailman ihanimmat

text: Maailman ihanimmat on Katri Ylanderin 8. kesäkuuta 2011 julkaistu kokoelma-albumi.


title: Maailman ihanimmat

text: Albumi sisältää kaikki Ylanderin julkaisemat singlet, sekä "Kaikki nämä sanat" -albumille sisältyneen ”Sirkus”-kappaleen, alun perin Stella-yhtyeen ”Piste”-hitin sekä "Synkkien laulujen maa" -kokoelmalle sisältyneen ”Joutsenlaulun”.


title: Maailman ihanimmat

text: Kokoelman ainoa uusi kappale ”Irrallaan” tehtiin jo edelliselle "Valvojat"-albumille, mutta se julkaistiin ensimmäisen kerran vasta kokoelman julkaisun yhteydessä.


title: 50 metrin vapaapistoolin joukkuekilpailu ammunnan maailmanmestaruuskilpailuissa 1928

text: Vapaapistooli ammuntoihin maailmanmestaruuskilpailuissa 1928 osallistui täysi joukkue 7 maasta, lisäksi ainakin Portugalista oli yksi ampuja mukana. Joukkueen tulos muodostui viiden ampujan yhteistuloksesta. Kukin ampuja ampui 60 laukausta. Samassa yhteydessä jaettiin mitalit joukkuekilpailun lisäksi henkilökohtaisessa kilpailussa. Kilpailu ammuttiin 21. heinäkuuta.


title: Ylikorpraali

text: Ylikorpraali on pääasiassa saksalainen sotilasarvo. "Obergefreiter" eli ylikorpraali (vanh. suom. "ylijefreitteri") on käytössä Bundeswehrissä ja Sveitsin armeijassa. Lisäksi se on käytössä Ranskan armeijassa nimellä "caporal-chef" ("päällikkökorpraali"). Sen korkeampi muoto on "caporal-chef de première classe" eli 1. luokan ylikorpraali.. Ylikorpraalin arvon historia ulottuu 1800-luvulle.


title: Ylikorpraali

text: Saksan armeijassa ylikopraalia alempi arvo on korpraali ("Gefreiter") ja ylempi "Hauptgefreiter" ("päällikkökorpraali"). Sveitsissä ylikorpraalia alempi arvo on myös korpraali ("Gefreiter"), mutta ylempi on alikersantti ("Korporal"). Nato-vastaavuusluokituksessa ylikorpraali on OR-3. Suomen puolustusvoimien alikersantin arvo on Nato-vastaavuudeltaan OR-4. Ranskan "caporal-chef" on OR-4 ja "caporal-chef de première classe" on OR-4 tai OR-5. Näin ollen saksalainen ylikorpraali on selvästikin ylemmän miehistön jäsen, kun taas Ranskassa sen asema vastaa aliupseeria.


title: Antti Pelttari

text: Antti-Juha Pelttari (s. 7. toukokuuta 1965 Kurikka) on oikeustieteen kandidaatti ja suojelupoliisin määräaikainen päällikkö vuodesta 2011. Hänen oli määrä toimia Ilkka Salmen sijaisena vuoden 2016 alkuun saakka, mutta Salmi erosi virasta vuoden 2015 lopussa ja Pelttari jatkoi tehtävässä.


title: Antti Pelttari

text: Pelttari on valmistunut oikeustieteen kandidaatiksi vuonna 1992 Helsingin yliopistosta. Vuosina 1998–2005 hän oli valiokuntaneuvos eduskunnan ulkoasiain- ja puolustusvaliokunnissa. Pelttari aloitti sisäasiainministeriön kansainvälisten asioiden yksikön ylijohtajana vuonna 2005, mutta on tehtävästä virkavapaalla. Vuoden 2009 alusta Pelttari toimi sisäministeri Anne Holmlundin poliittisena valtiosihteerinä.


title: Buddha Loetla Nabhalai

text: Buddha Loetla Nabhalai (1767–1824) oli Chakri-dynastian toinen kuningas, joka hallitsi Thaimaata vuosina 1809−1824. Hänet tunnetaan myös hallitsijanimellä Rama II.


title: Buddha Loetla Nabhalai

text: Thaimaan Chakri-kuninkaat esitettiin jumalaisina hallitsijoina ja heidän henkistä valtaansa tuki Thaimaan kansalliseepos "Ramakien", jonka hengessä jokainen kuningas nimettiin eepoksen sankarin, prinssi Raman, mukaan. Taiteita harrastanut Rama II kehitti seremonioita teatterillisempaan suuntaan, jossa kansalliseeposta esitettiin varjo- ja tanssiteatterina.


title: Kanavan laidalla

text: Kanavan laidalla on Ilmari Unhon ohjaama suomalainen elokuva vuodelta 1949. Se perustuu naisten pilkkalauluun ”Palpan Killi”. Romanttinen tarina kertoo kanavanlaidan tumman kaunottaren ja tukkihinaajalle töihin tulleen ylioppilaan rakkaudesta.


title: Kanavan laidalla

text: Monien aikakauden elokuvien tapaan aiheena on yksittäinen laulu. ”Palpan Killin” rivot sanat julkaistiin aikanaan kokonaan vasta vuonna 1970 "Isojen poikien laulukirjassa". Tarinaa pehmennettiin elokuvan käsikirjoituksessa siten, että tytöllä on myös hyvätapainen ihailija. Elokuvan käsikirjoitus oli laulun sanoituksista poiketen kultivoitu ja romanttinen. Laulu viittasi Laitilan kanavaan, mutta elokuva kuvattiin Kalkkisissa.


title: Kanavan laidalla

text: Nuori ylioppilas viihtyy morsiamensa vastustuksesta huolimatta tukkityöläisenä ja tutustuu kanavalla kaunottareen. Isoäiti paljastaa tytön vanhempien surullisen rakkaustarinan, joka vaikuttaa nykyisyyteenkin.


title: Kanavan laidalla

text: Aikalaisarvioissa suhtautuminen elokuvaan oli kohtalaisen myönteistä. Lähtökohta, rekilaulut, nähtiin pääosin hyödyntämättömänä kulttuuriaarteena. Raoul af Hällström kiittää myös aiempiin elokuviin verrattuna aiheen kultivoitunutta käsittelytapaa. Tosin käsikirjoituksen käänteitä hämmästeltiin: käsikirjoittaja on ”- - eksynyt helppohintaiseen ja väkinäisen sovinnaiseen ratkaisuun, josta kukaan ei usko rahtuakaan” (Olavi Veistäjä).


title: Kanavan laidalla

text: Elokuvan kauniit maisemat saavat tv-esityksen yhteydessä kriitikolta kiitosta.


title: Jessadabodindra

text: Jessadabodindra (Rama III) oli Thaimaan kolmas Chakri-dynastian kuningas vuosina 1824–1851. Hänen kaudellaan ryhdyttiin suhteisiin Euroopan maiden kanssa ja solmittiin kauppasopimukset Ison-Britannian ja Yhdysvaltain kanssa. Naapurimaihin nähden Thaimaa harjoitti voimakasta painostusta: vuonna 1829 Laos valloitettiin ja vuonna 1844 Kambodža joutui Thaimaan suojelukseen.


title: Jessadabodindra

text: Rama III:n aikaa leimaavat monet suuret rakennushankkeet. "Wat Arunin" eli Auringonnousun temppelin torni eli prang rakennettiin nykyiseen 67 metrin mittaan vuonna 1827. Se on lajissaan suurin Thaimaassa. Kuningas rakennutti yhdeksän luostaria, palatseja sekä laajensi kuuttakymmentä uskonnollista rakennusta. Hänen viehtymyksensä kiinalaiseen taiteeseen näkyy rakennuksissa ja aikaa on kutsuttu kiina-maniaksi. Paitsi rakennuksissa, kiinalainen vaikutus näkyi myös puutarhojen suunnittelussa. Myös maalaustaiteen kultakausi ajoittuu Rama III:n viimeisiin hallitusvuosiin. Hovimusiikki monipuolistui ja "pi phat" -orkesterit laajenivat ja kehittyivät virtuoosisemmiksi.


title: Laulu tulipunaisesta kukasta (romaani)

text:
"
Laulu tulipunaisesta kukasta on Suomen taiteen kultakauden kirjailijan Johannes Linnankosken tunnetuin teos. Vuonna 1905 julkaistu kirja on ensimmäisiä suomalaisia bestseller-kirjoja. "Laulu tulipunaisesta kukasta" pohjautuu Don Juanin taruun. Kirja kertoo nuoresta Olavi Koskelasta, joka riitautuu vanhempiensa kanssa ja pestautuu tukkilaisporukkaan. Matkan varrella hän hurmaa lukuisia naisia, jotka hän kuitenkin hylkää tukkilaisporukan jatkaessa matkaansa. Kirjan tapahtumat sijoittuvat Linnankosken nuoruuden maisemiin Askolaan Vakkolan kylään 1800-luvun loppupuolelle.


title: Laulu tulipunaisesta kukasta (romaani)

text: "Laulu tulipunaisesta kukasta" on romanttinen tarina kulkurista ja tukkijätkästä, jolla on taito hurmata nainen toisensa perään. Kirjan päähenkilö Olavi Koskela on maanviljelijäperheen poika, joka riideltyään isänsä kanssa jättää kotinsa ja pestautuu tukkilaisporukkaan. Tukkivirtojen mukana kierrellessään salskea ja korupuheinen Olavi, lempinimeltään Koskenlaskija, valloittaa jokaisesta kylästä aina sen kauneimman tytön. Hurmaamiaan tyttöjä Olavi ei kutsu oikeilla nimillä, vaan keksii kuvailevia lempinimiä: Elämänlanka, Gaselli, Annansilmä ja Tuomenkukka. Hän kuitenkin unohtaa ihastuksensa aina uudelle paikkakunnalle siirtyessään. Olavi eläytyy tunteella jokaiseen hetkeen: ”Onnellinen on ihminen ainoastaan silloin, kun hän on nuori, kun elämän elohopea hänen suonissaan herkkänä juoksee. Ja uljas on ihminen, kun hän uskaltaa täysin käsin elämältä osansa ottaa.”


title: Laulu tulipunaisesta kukasta (romaani)

text:
Kohdattuaan Moision talon ylpeän ja vaikeastitavoiteltavan Kyllikin, Olavi ei pystykään jättämään häntä. Hän pyytää Moision isännältä lupaa naida Kyllikin, mutta pyyntöä ei hyväksytä. Olavi jatkaa matkaa ja iskee vielä muutamia naisia, mutta huomaa toistuvasti kaipaavansa Kyllikkiä. Kaipaus käy liian tuskalliseksi, ja Olavi palaa takaisin Kyllikin luokse. Tällä kertaa he menevät naimisiin. Olavi ei halua ruveta viljelemään perheensä perintötilaa, vaan päättää aloittaa alusta uudisraivaajana. He rakentavat oman talon ja raivaavat peltoja. Aikanaan Kyllikki tulee myös raskaaksi. Olavi ei kuitenkaan saa mielestään entistä kevytmielistä elämäänsä ja kokee suuria tunnontuskia, sillä tietää Kyllikin yhä kärsivän vanhoista seikkailuistaan. Olavi alkaa tutkia itseään, kunnes kirjan lopussa pääsee sopuun menneisyytensä kanssa. Kulkuripojasta on kasvanut vastuullinen ja oman paikkansa tietävä yhteiskunnan jäsen.
Romaanin henkilöhahmot kuvasivat Askolan lapsuudenmaisemista tuttuja ihmistyyppejä.


title: Laulu tulipunaisesta kukasta (romaani)

text: Olavi: Kirjan päähenkilö. Olavi on tulisen sydämen ja temperamentin omaava maanviljelijän nuorempi poika. Tämä kukasta kukkaan hyppelehtivä sankari vaikuttaisi rakastavan vain rakastumisen tunnetta, ei sen mahdollista kohdetta.


title: Laulu tulipunaisesta kukasta (romaani)

text: Kyllikki: Uhrautuvan rakkauden edustaja, jolla on kärsimisen kyky ja hän vain odottaa taustalla. Kyllikki on ainoa neidoista, jota Olavi haluaa kosia. Kyllikki on mysteerinen ja ylpeä, eikä antaudu Olaville. Lopulta he kuitenkin päätyvät naimisiin ja saavat lapsen.


title: Laulu tulipunaisesta kukasta (romaani)

text: Annansilmä: Vaaleatukkainen, ruusunpunaposkinen neito, jota Olavi vikittelee lähtemään mukaansa hiihtoretkelle. Olavi lepertelee Annansilmälle, kuinka tämä on saanut hänen kiihkeän luonteensa lopullisesti lauhtumaan.


title: Laulu tulipunaisesta kukasta (romaani)

text: Tuomenkukka: Kaunis neito, joka rakastuu Olaviin todella palavasti. Tuomenkukka haluaisi jopa uhrata henkensä ja kuolla onnellisena Olavin puolesta.


title: Laulu tulipunaisesta kukasta (romaani)

text: Gaselli: Pieni ja solakka tyttö, jolla on tuliset silmät, vaaleat pitkät hiukset ja punaiset sukat. Hän saa Gaselli-nimityksen juostessaan leikillään Olavia pakoon − "Gasellin jalat, gasellin silmät", välähtää Olavin mielessä.


title: Laulu tulipunaisesta kukasta (romaani)

text: Elämänlanka: Olavi kuvailee neitosta soreaksi ja vienoksi, mutta samalla tämä on "hellä ja liittyvä kuin elämänlanka ikkunanpielessä, ja syvä ja pohjaton kuin elämä itse".


title: Laulu tulipunaisesta kukasta (romaani)

text: Tumma tyttö: Olavi kuvailee Tummaa tyttöä yöksi: "Huumaava ja kiehtova kuin yö, salaperäinen ja sulettu kuin syysyö, jota ainoastaan kirkkaat elosalamat valaisevat." Neidolla on silkkisen mustat hiukset.


title: Laulu tulipunaisesta kukasta (romaani)

text: Metsänneito: Metsänneito, oikealta nimeltään Annikki, on yksi kertomuksen kolmesta naisesta, jota Olavi kutsuu oikealla nimellään.


title: Laulu tulipunaisesta kukasta (romaani)

text: Pihlajanterttu: Tyyni ja hiljainen tyttö, jolla on ruskeat suortuvat. Olavin syksyn tyttö, joka saa lempinimensä näyttäessään Olaville, että syksykin on kaunis. Olavi kuvailee neitoa punamarjaiseksi pihlajaksi, joka loistaa mäenrinteessä koivujen jo kellastuessa.


title: Laulu tulipunaisesta kukasta (romaani)

text: Maiju-sisar: Olavin edesmennyt sisko. Olavi kuvittelee Maijun puhuvan hänelle ja moittivan tyttöjen sydämillä leikkimisestä. Sisar on Olaville kuin omatunto, joka yrittää saada tätä tekemään hyvää.


title: Laulu tulipunaisesta kukasta (romaani)

text: Laulun ympäristökuvaus perustuu vankasti Linnankosken omiin kokemuksiin. Tukkilaisten omalaatuinen maailma oli keskeinen osa Linnankosken nuoruutta. Hän rakensi harhailevalle Olaville omista kokemuksistaan toimivan ja aidon suomalaisen miljöön. Tapahtumien keskeisenä sijaintipaikkana on romaanissa pikkupiirteitä ja monia paikannimiä myöten kartoitettu kirjailijan nuoruuden aikainen kotikylä Askolan Vakkola. Kirjassa mainittu Kohiseva kuvaa Vakkolan koskea.


title: Laulu tulipunaisesta kukasta (romaani)

text: "Laulu tulipunaisesta kukasta" on kirjoitettu kaikkitietävän kertojan kautta. Olavin seikkailuja ja tuntemuksia kuvataan kertojan kautta. Kerronta tapahtuu välillä erilaisten esineiden ja asioiden keskustelujen kautta, esimerkiksi ikkunalaudalla kasvavat kukat keskustelevat ja pohdiskelevat Olavin tekemisiä.


title: Laulu tulipunaisesta kukasta (romaani)

text: Kun Linnankoski aloitti menestysromaaninsa kirjoittamisen kesällä 1904 Salon Vuohensaaressa, hänellä ei ollut varsinaista kirjallista suunnitelmaa sen juonesta. Hän oli kuitenkin jo useita vuosia ajatellut aihetta, joten lopullinen kirjoittaminen sujui helposti ja nopeasti. Kirjoittaminen ei ollut läheskään niin vaivalloista kuin esikoisteoksen, "Ikuisen taistelun", kirjoittaminen.


title: Laulu tulipunaisesta kukasta (romaani)

text: Romaanissaan Linnankoski hyödynsi runsaasti omia kokemuksiaan. Hän oli elänyt intohimoa ja ristiriitoja täynnä olevan nuoruuden, mutta oli kirjaa kirjoittaessaan ollut jo muutaman vuoden naimisissa. Paneutuessaan kirjoittamaan halusi hän olla kerronnassaan mahdollisimman totuudenmukainen. Esikuvat ja kirjaan päätyneet henkilöt ja tapahtumat olivat lähellä toisiaan, mutta suoranaisesta jäljentämisestä ei ollut kyse, vaan Linnankoski muokkasi ja valikoi niitä omaan käyttöönsä.


title: Laulu tulipunaisesta kukasta (romaani)

text: Linnankosken kirjailijantyön perusteemat ovat esikoisteoksesta lähtien olleet mukana hänen tuotannossaan: ihmisessä itsessään vallitseva hyvän ja pahan taistelu ja tästä seuraavat syyllisyyden, rangaistuksen ja sovituksen moraaliset ongelmat. Raamattu oli Linnankoskelle se perusteos, joka eettisellä tasolla muovasi hänen maailmankatsomustaan. Hän näki maallisen elämän ainutkertaiseksi tapahtumaksi, josta ihminen itse ja yksin on vastuussa. Linnankoskella oli kolme aatetta, joita hän omassa elämässään ja myös kirjallisessa tuotannossaan vaali ja toteutti: kansan valistaminen, suomalaiskansallisen identiteetin vahvistaminen sekä jokaisessa ihmisessä piilevä ihmisyys. Teoksessa "Laulu tulipunaisesta kukasta" esiintyviä teemoja ovat kasvu ihmisenä, rakkaus, syyllisyys ja menneen sovitus.


title: Laulu tulipunaisesta kukasta (romaani)

text: Ilmestyttyään "Laulu tulipunaisesta kukasta" sai yhtä poikkeusta lukuun ottamatta hyvät arvostelut ja erinomaisen myyntimenestyksen. Kirja julkaistiin kevätkesällä, mutta toinen painos tilattiin jo alkusyksystä. Kustantaja ehdotti Linnankoskelle, että tämä poistaisi uudesta painoksesta tarpeettomaksi käyneen luvun ja esittää erilaisia parannusehdotuksia. Linnankoski kuitenkin pysyi alkuperäisessä tekstissä, eikä muutoksia tehty.


title: Laulu tulipunaisesta kukasta (romaani)

text: "Laulu tulipunaisesta kukasta" on yksi kotimaisen kaunokirjallisuuden myydyimmistä teoksista ja Kalevalan ohella kansainvälisesti tunnetuin suomalaisen kirjallisuuden tuote. Se teki Johannes Linnankoskesta hetkessä kirjallisen kuuluisuuden koko kansan keskuudessa ja hänen maineensa levisi myös maan rajojen ulkopuolelle. Esimerkiksi Ranskassa käännöksestä on tähän mennessä otettu 53 painosta.


title: Laulu tulipunaisesta kukasta (romaani)

text: "Laulu tulipunaisesta kukasta" sai hyvät arvostelut ja sitä myöten suuren suosion kansan keskuudessa. Johannes Linnankoskesta tuli pian kotimaisen kirjallisuuden kuuluisuus ja teos näkyi seuraavan neljän vuosikymmenen ajan Suomen kaunokirjallisuuden myynnin kärkisijoilla. Teoksen romanttiset kuvaukset herättivät myös kohua. Teos sai Suomalaisen Kirjallisuuden Seuran palkinnon.


title: Laulu tulipunaisesta kukasta (romaani)

text: Johannes Linnankosken teoksia on käännetty käännettiin useille kielille, muun muassa ruotsin, saksan ja viron kielille.


title: Laulu tulipunaisesta kukasta (romaani)

text: "Laulu tulipunaisesta kukasta" -romaanista on tehty useita elokuvasovituksia. Ruotsissa kolmesti ja Suomessa kahdesti. Suomalaiset ohjaajat ovat Teuvo Tulio vuonna 1938 ja Mikko Niskanen vuonna 1971. Elokuvaversio oli ruotsalaiselle Mauritz Stillerille matkalippu menestykseen, eikä "Laulu tulipunaisesta kukasta" ole menettänyt viehätystään ja tehoaan vuosikymmenten saatossakaan: se lukeutuu ruotsalaisen mykkäelokuvan suuruuksien joukkoon.


title: Mongkut

text: Mongkut oli Thaimaan neljäs ja merkittävin Chakri-dynastian kuningas vuosina 1851–1868. Rama IV:n nimellä tunnettu kuningas oli aiemmin elänyt luostarissa ja kuninkaaksi tultuaan hän ryhtyi uudistamaan maataan eurooppalaisen esimerkin mukaisesti.


title: Mongkut

text: Mongkut oli mennyt luostariin hieman ennen isänsä kuolemaa ja veljensä kruunaamista kuninkaaksi. Hän vietti luostarissa 26 vuotta ja loi merkittävän uran luostarilaitoksen uudistajana. Munkkiaikanaan kuninkaan oma buddhalainen lahko Thammyutikanika sai luostarilaitoksessa johtavan roolin.


title: Mongkut

text: Veljensä kuoltua Mongkut luopui munkkielämästä ja muutettuaan takaisin palatsiin hänet kruunattiin 1851 kuninkaaksi lukuisten amerikkalaisten ja eurooppalaisten vieraiden läsnä ollessa.


title: Mongkut

text: Jouduttuaan solmimaan 1855 mm täyden oopiumin tuontivapauden antavan ns Bowringin sopimuksen englantilaisten kanssa Mongkut teki 1856 myös samansisältöisen sopimuksen Ranskan kanssa suojautuakseen Englannin ylivaltaa vastaan. Myöhemmin kuningas allekirjoitti samansisältöiset sopimukset useimpien eurooppalaisten valtioiden kanssa.


title: Mongkut

text: Rama IV:n aikana suhteet länsimaihin lähenivät. Uudet vaikutteet näkyivät myös kuvanveistossa ja arkkitehtuurissa sekä maalaustaiteessa.


title: Mongkut

text: Kuninkaan kuoltua hallitsijaksi nousi hänen poikansa Chulalongkorn.


title: Mongkut

text: Lännessä kuningas on tullut tunnetuksi kotiopettaja Leonowesin kirjasta Anna ja Siamin kuningas, josta on tehty myös samanniminen musikaali ja kaksi elokuvasovitusta. Kirja ja elokuvat ovat edelleen kiellettyjä Thaimaassa.


title: Helleniuksen talo

text: Helleniuksen talo on Helsingin Senaatintorin laidalla sijaitseva historiallinen rakennus, joka valmistui vuonna 1770. Rakennus sijaitsee Burtzin talon vieressä osoitteessa Aleksanterinkatu 24.